open-index/open-wikipedia-markdown huggingface dataset:
ภิรมย์ อั๋นประเสริฐ

**ภิรมย์ อั๋นประเสริฐ** (16 พฤศจิกายน พ.ศ. 2496 – ) หรือ **เปาอั๋น** เป็นอดีตผู้ตัดสินฟุตบอลระดับนานาชาติชาวไทย และเป็นที่รู้จักกันมากที่สุดในการตัดสินรอบชิงชนะเลิศ คอนเฟเดอเรชันส์คัพ 1997 และการแข่งขันสองนัดในฟุตบอลโลก 1998 ที่ประเทศฝรั่งเศส ปัจจุบันดำรงตำแหน่งในฝ่ายพัฒนาผู้ตัดสิน สมาคมกีฬาฟุตบอลแห่งประเทศไทย ในพระบรมราชูปถัมภ์ 

## ประวัติ
ภิรมย์ อั๋นประเสริฐ เคยทำหน้าที่เป็นผู้ตัดสินฟุตบอลในรอบชิงชนะเลิศ คอนเฟเดอเรชันส์คัพ 1997 ที่ประเทศซาอุดีอาระเบีย คู่ระหว่างบราซิลและออสเตรเลีย ซึ่งโรนัลโดได้รับใบเหลืองในนัดนั้นด้วย และในการแข่งขันฟุตบอลโลก 1998 ที่ประเทศฝรั่งเศส โดยที่ลงตัดสินทั้งหมดสองนัด คือ การแข่งขันในรอบแรก กลุ่มดี แมทช์ระหว่างนอร์เวย์-โมร็อกโก และ ไนจีเรีย-ปารากวัย นอกจากนี้ ใน พ.ศ. 2554 ภิรมย์ อั๋นประเสริฐ ดำรงตำแหน่งเป็นประธานคณะกรรมการผู้ตัดสินแห่งประเทศไทย และยังได้ทำหน้าที่เป็นผู้นำผู้ประเมินผู้ตัดสินในการเข้ารับการอบรมจากสหพันธ์ฟุตบอลระหว่างประเทศ และ ใน พ.ศ. 2555 ภิรมย์ อั๋นประเสริฐ ได้เข้าดำรงตำแหน่งเป็นอุปนายกสมาคมผู้ตัดสินฟุตบอลอาชีพ ทั้งยังเป็นผู้มีบทบาทด้านการบรรยายจรรยาบรรณของการเป็นนักกีฬาให้แก่นักฟุตบอลระดับเยาวชน ตลอดจนได้รับการสนับสนุนจากสมาคมฟุตบอลแห่งประเทศไทยเข้ารับตำแหน่งสำคัญทั้งในส่วนของสมาพันธ์ฟุตบอลเอเชีย และสหพันธ์ฟุตบอลระหว่างประเทศ

แม้ว่าภิรมย์ อั๋นประเสริฐจะเป็นที่รู้จักในฐานะกรรมการตัดสินฟุตบอล แต่ตัวเขาเองไม่เคยเป็นนักฟุตบอลเลย เขาเรียนรู้กติกาการแข่งขันฟุตบอลระหว่างศึกษาที่สถาบันการพลศึกษา วิทยาเขตชลบุรีและมหาวิทยาลัยศรีนครินทรวิโรฒ

## อ้างอิง

หมวดหมู่:ผู้ตัดสินฟุตบอลชาวไทย
หมวดหมู่:บุคคลจากมหาวิทยาลัยการกีฬาแห่งชาติ
หมวดหมู่:บุคคลจากคณะพลศึกษา มหาวิทยาลัยศรีนครินทรวิโรฒ
อภิสิทธิ์ อ้นรักษ์

**อภิสิทธิ์ อ้นรักษ์** (16 มีนาคม พ.ศ. 2519 – ) หรือ **เปาอ้น** เป็นผู้ตัดสินฟุตบอลชาวไทยที่ได้รับการมอบหมายให้เป็นผู้ตัดสินระดับนานาชาติจากฟีฟ่า เขายังได้รับเลือกให้เป็นผู้ตัดสินที่ 4 อย่างเป็นทางการในเอเอฟซีแชมเปียนส์ลีก 2553 และเป็นผู้ตัดสินในรอบรองชนะเลิศเอเอฟเอฟ ซูซูกิ คัพ 2010 ด้วยเช่นกัน

## ประวัติ
วันที่ 21 พฤศจิกายน พ.ศ. 2553 อภิสิทธิ์ได้รับการกำหนดให้เป็นผู้ตัดสินรอบชิงชนะเลิศโตโยต้า ลีกคัพ 2553 ระหว่างทีมสโมสรฟุตบอลบุรีรัมย์ ยูไนเต็ด กับสโมสรฟุตบอลการท่าเรือไทย ณ กรีฑาสถานแห่งชาติ ที่กรุงเทพมหานคร

ส่วนวันที่ 19 ธันวาคม พ.ศ. 2553 อภิสิทธิ์ได้รับการกำหนดให้เป็นผู้ตัดสินที่ 4 อย่างเป็นทางการในรอบรองชนะเลิศนัดที่ 2 ของรายการเอเอฟเอฟ ซูซูกิ คัพ 2010 ซึ่งเป็นการแข่งระหว่างทีมอินโดนีเซียกับทีมฟิลิปปินส์ ณ เกลอรา บังการ์โน สเตเดียม ที่จาการ์ตา

ในวันที่ 25 ธันวาคม พ.ศ. 2553 ในการแข่งขันไทยพรีเมียร์ลีก 2553 รอบเพลย์ออฟระหว่างสโมสรฟุตบอลจังหวัดนครปฐมกับสโมสรฟุตบอลจังหวัดศรีสะเกษ ได้เกิดเหตุแฟนบอลทำร้ายผู้ตัดสิน ซึ่งอภิสิทธิ์ได้รับบาดเจ็บและเข้ารับการรักษาที่โรงพยาบาล โดยเขาได้ถูกกล่าวหาว่ารับเงินจากสโมสรฟุตบอลจังหวัดศรีสะเกษ แต่ทางอภิสิทธิ์ก็ปฏิเสธว่าไม่ได้รับสินบนจากทีมดังกล่าว ในขณะที่แฟนบอลที่ได้รับการตั้งข้อหาร่วมกันทำร้ายผู้ตัดสินที่มามอบตัวก็ปฏิเสธว่ามิได้ทำร้ายอภิสิทธิ์แต่อย่างใด ทั้งนี้ อภิสิทธิ์ได้เรียกร้องให้ทุกฝ่ายเคารพกฎกติกาการแข่งขัน หากการตัดสินผิดพลาดจริง ก็ยินดีให้ตรวจสอบตามขั้นตอนที่วางไว้ เพื่อเป็นการยกมาตรฐานวงการฟุตบอลให้สูงขึ้น

เดือนตุลาคม พ.ศ. 2555 อภิสิทธิ์เป็นหนึ่งในสองผู้ตัดสินระดับฟีฟ่าที่ได้รับการเสนอห้ามมิให้ทำหน้าที่เป็นระยะเวลา 3 เดือน ภายหลังจากการเกิดความเห็นว่าผิดพลาดในการทำหน้าที่เมื่อครั้งที่สโมสรฟุตบอลบุรีรัมย์ ยูไนเต็ด ชนะทีมสโมสรฟุตบอลโอสถสภา 4 ประตูต่อ 2 ของการแข่งขันไทยลีก ในขณะเดียวกัน พลตรีชินเสณ ทองโกมล ซึ่งเป็นประธานกรรมการแต่งตั้งและประเมินผลผู้ตัดสิน ได้ออกมาเปิดเผยว่ามีการเรียกร้องให้ยุติการทำหน้าที่ผู้ตัดสินจริง หากแต่เป็นเพียงส่วนหนึ่งเท่านั้น ที่เกิดจากการปลุกกระแสของผู้เสียผลประโยชน์

## ดูเพิ่ม
* เหตุแฟนบอลสโมสรฟุตบอลนครปฐมทำร้ายผู้ตัดสิน พ.ศ. 2553

## อ้างอิง

หมวดหมู่:ผู้ตัดสินฟุตบอลชาวไทย
หมวดหมู่:บุคคลจากจังหวัดสมุทรปราการ
เพชรี พรหมช่วย

**เพชรี พรหมช่วย** (เกิด 27 มกราคม พ.ศ. 2509) อดีตพิธีกรและผู้ประกาศข่าวรายการข่าวบันเทิง เช่น ฮอตไลน์บันเทิง, โต๊ะข่าวบันเทิง เป็นต้น

## การทำงาน
2530-2539  
ผู้สื่อข่าว, ผู้ประกาศข่าว บริษัทแปซิฟิกอินเตอร์คอมมิวนิเคชั่น จำกัด

2539-2548  
พิธีกรรายการบันเทิง ทาง ททบ. 5 และสถานีโทรทัศน์ ไอทีวี
ผู้ดำเนินรายการวิทยุ คลื่น ลูกทุ่ง เอฟเอ็ม

2544-2546
พิธีกรรายการเพื่อนหญิง พลังหญิง ทางทางไทยทีวีสีช่อง 3 

2549-2564
พิธีกรและผู้ดูแลการผลิต รายการโต๊ะข่าวบันเทิง  ทางไทยทีวีสีช่อง 3 / รายการธรรมในใจ ทางไทยทีวีสีช่อง 3 และวิทยุครอบครัวข่าว

## ผลงานที่เป็นประโยชน์ต่อสังคมหรือประชาชนหรือทางราชการ
*ในฐานะผู้ดูแลการผลิต  รายการธรรมในใจ ได้รับรางวัล “รายการโทรทัศน์ส่งเสริมพระพุทธศาสนาดีเด่น”  ประจำปี พ.ศ. 2551  จาก สมาคมผู้บริโภคสื่อสีขาว มูลนิธิพัฒนา เยาวสตรีภาคเหนือในพระอุปถัมภ์ สมเด็จพระเจ้าพี่นางเธอเจ้าฟ้ากัลยานิวัฒนา กรมหลวงนราธิวาสราชนครินทร์
*ในฐานะผู้ดูแลการผลิต  “รายการโต๊ะข่าวบันเทิง” ได้รับรางวัลสื่อมวลชนคุณธรรม บำเพ็ญประโยชน์ต่อสังคมและประเทศชาติ เมื่อวันที่ 22 ตุลาคม พ.ศ. 2549
## ละครโทรทัศน์
* พ.ศ. 2536 อยู่กับก๋ง รับบท นวล เป็นนางเอก คู่กับ ศรัณยู วงษ์กระจ่าง ออกอากาศทางไทยทีวีสีช่อง 3
* พ.ศ. 2556 เหนือเมฆ 2 มือปราบจอมขมังเวทย์ ช่อง 3 รับบท (รับเชิญ)
* พ.ศ. 2562 ดาวหลงฟ้า ช่อง 3 รับบท พี่แหม่ม (พิธีกรรายการคุยกับพี่แหม่ม) (รับเชิญ)
* พ.ศ. 2564 มนต์รักหนองผักกะแยง ช่อง 3 รับบท พี่แหม่ม (พิธีกรรายการโต๊ะข่าวบันเทิง) ร่วมกับ สายฝน ชีช้าง, มาร์ค-ภัทริส ณ นคร (รับเชิญ)

## ภาพยนตร์
* พ.ศ. 2545 มนต์เพลงลูกทุ่ง เอฟ.เอ็ม. รับบท DJ.เพชรี (รับเชิญ)

หมวดหมู่:บุคคลที่เกิดในปี พ.ศ. 2509
หมวดหมู่:บุคคลจากจังหวัดสมุทรปราการ
หมวดหมู่:นักแสดงหญิงชาวไทย
หมวดหมู่:พิธีกรชาวไทย
ถวัลย์ วงศ์เทเวศร์

**ถวัลย์ วงศ์เทเวศร์** หรือนายนิด พุ่มไสว เกิดเมื่อ พ.ศ. 2461 ที่กรุงเทพฯ เป็นนักมวยที่มีชื่อเสียงด้านความทรหดอดทน จนได้ฉายาว่ากำแพงเมืองจีน 
## ประวัติ
ถวัลย์เป็นนักมวยไทยที่โด่งดังสมัยเวทีหลักเมืองและเวทีสวนเจ้าเชตุ เคยชกกับนักมวยดังในยุคนั้นมาแล้วหลายคน เช่น สุข ปราสาทหินพิมาย ผล พระประแดง ประเสริฐ ส.ส. ประยุทธ อุดมศักดิ์ จนเมื่อตั้งเวทีราชดำเนินขึ้น ถวัลย์ก็ได้ชกทั้งมวยไทยและมวยสากล

เมื่อวีนที่ 30 มกราคม พ.ศ. 2489 ถวัลย์ได้ขึ้นชกมวยสากลกับแดนนี่ บอย นักมวยสากลชาวอังกฤษ ซึ่งถวัลย์เป็นฝ่ายชนะน็อคในยกที่ 4 จากนั้นชกมวยไทยแพ้ประเสริฐ ส.ส. และชนะน็อคถวิล เทียมกำแหง ยก 4 จนกระทั่งในเดือนเมษายน พ.ศ. 2490 จึงขึ้นชกมวยไทยกับสุข ปราสาทหินพิมาย การชกเป็นไปอย่างดุเดือด ก่อนที่ถวัลย์จะเป็นฝ่ายแพ้คะแนนไป หลังจากนั้น ถวัลย์ขึ้นชกมวยสากลชนะน็อค จิมมี่ เบิร์ด ยก 3 แล้วชกแก้มือกับสุขอีกครั้ง แต่เป็นฝ่ายแพ้คะแนนไปอีก

หลังจากชกแพ้สุขในครั้งนั้น ถวัลย์หยุดชกมวย ไปอุปสมบทเป็นพระภิกษุอยู่ช่วงหนึ่ง หลังจากลาสิกขาแล้วก็ขึ้นชกมวยสากลกับสมพงษ์ เวชสิทธิ์ การชกเป็นไปอย่างสูสี ก่อนที่ครบยกแล้วถวัลย์เป็นฝ่ายแพ้คะแนนไป หลังจากการชกครั้งนี้ การชกของถวัลย์เริ่มแย่ลง ชกแพ้บ่อยครั้ง ไปชกมวยสากลที่สิงคโปร์ก็แพ้น็อค เฟรซซี่ เซบาสเตียน กลับมาชกมวยสากลในไทยก็แพ้คะแนนประเสริฐ ส.ส. และเมื่อสมเดช ยนตรกิจขึ้นชกมวยสากลเป็นครั้งแรก ก็เลือกชกกับถวัลย์ และเป็นฝ่ายชนะน็อคถวัลย์แค่ยก 2

ถวัลย์ขึ้นชกมวยสากลครั้งสุดท้ายเมื่อ 23 ตุลาคม พ.ศ. 2494 ในแบบมวยไทย โดยเป็นฝ่ายแพ้น็อคประยุทธ อุดมศักดิ์ ยก 5 หลังจากนั้น ถวัลย์หันมาเป็นเทรนเนอร์ให้กับค่ายวงศ์เทเวศร์ จนค่ายปิดตัวไป จึงไปทำงานที่โรงงานยาสูบ กระทรวงการคลัง จนเสียชีวิตด้วยโรคฝีในตับเมื่อ 11 มกราคม พ.ศ. 2519 รวมอายุได้ 58 ปี
## อ้างอิง
*  ชายพจน์. “กำแพงเมืองจีน” ถวัลย์ วงศ์เทเวศร์. นิตยสารมวยโลก. ปีที่ 30 เล่มที่ 1438 28 มีนาคม – 3 เมษายน พ.ศ. 2555 หน้า 44 – 46
หมวดหมู่:นักมวยไทยชาวไทย
หมวดหมู่:นักมวยสากลชาวไทยรุ่นเวลเตอร์เวท
หมวดหมู่:บุคคลจากกรุงเทพมหานคร
เฉง ผุน

**เฉง ผุน** เกิดเมื่อ 6 มิถุนายน พ.ศ. 2473 ที่จังหวัดกำปงจาม เข้ารับราชการเป็นครูเมื่อ พ.ศ. 2498 และเดินทางไปศึกษาต่อที่ประเทศจีนเมื่อ พ.ศ. 2503 จากนั้น กลับมาร่วมงานในคณะละครแห่งชาติกับฮาง ทุน ฮัก เมื่อ พ.ศ. 2507 และเข้าศึกษาต่อที่สถาบันครุโกศลเมื่อ พ.ศ. 2510 จากนั้น มาเป็นอาจารย์สอนวิชานาฏยศาสตร์ และได้เป็นประธานสมาคมศิลปากร 

ต่อมาเมื่อเขมรแดงครองอำนาจ ผุนไปเป็นประธานฝ่ายวัฒนธรรมและข่าวสารที่จังหวัดกำปงธม ต่อมาได้เข้าร่วมกับฝ่ายต่อต้านเขมรแดง เมื่อจัดตั้งสาธารณรัฐประชาชนกัมพูชา ผุนได้เป็นประธานการศึกษาแห่งชาติด้านวัฒนธรรมและศิลปะเมื่อ พ.ศ. 2523 ได้เป็นรัฐมนตรีว่าการกระทรวงวัฒนธรรมและข่าวสาร และเป็นสมาชิกพรรคประชาชนกัมพูชา จนถึง พ.ศ. 2533 ผลงานด้านวรรณกรรมที่สำคัญ ได้แก่ ดำเนินชาติกัมพูชา และ ครูกับศิษย์
## อ้างอิง
* บัญญัติ สาลี. วรรณกรรมเขมรปัจจุบัน. มหาสารคาม. อภิชาตการพิมพ์. 2551
หมวดหมู่:นักเขียนชาวกัมพูชา
หมวดหมู่:บุคคลจากจังหวัดกำปงจาม
การเลือกตั้งทั่วไปในกัมพูชา พ.ศ. 2501

**การเลือกตั้งสมาชิกสมัชชาแห่งชาติ**ในกัมพูชาเกิดขึ้นเมื่อ 23 มีนาคม พ.ศ. 2501 พรรคสังคมเป็นเพียงพรรคเดียวที่ได้รับการเลือกตั้ง

## ผลการเลือกตั้ง

## อ้างอิง

หมวดหมู่:พ.ศ. 2501
หมวดหมู่:การเลือกตั้งในกัมพูชา
การค้นหาตามค่าดีสุด

**การค้นแบบดีที่สุด** () คือขั้นตอนวิธีในการค้นหาในกราฟ เป็นการนำข้อดีของการค้นหาตามแนวกว้าง และการค้นหาตามแนวลึกมารวมกัน โดยการค้นหาแบบดีที่สุด จะเลือกจุดยอดที่มีค่าดีสุดซึ่งอาศัยฮิวริสติกฟังก์ชัน ในการหา

ฮิวริสติกฟังก์ชัน ใช้หลักการของ ขั้นตอนวิธีแบบละโมบ เป็นการคาดเดาอย่างมีเหตุผลแต่อาจไม่ใช่คำตอบที่สมบูรณ์ โดยจะแปลงจากสถานะปัจจุบันไปเป็นตัวเลข ซึ่งตัวเลขนี้จะบ่งบอกว่าเข้าใกล้เป้าหมายมากน้อยเพียงใด ซึ่งฮิวริสติกฟังก์ชันจะช่วยบอกว่าควรไปในทิศทางใด ถ้าฟังก์ชันดีก็จะกระจายโหนดน้อยเข้าสู่เป้าหมายได้ไว ถ้าฟังก์ชันไม่ดีอาจค้นหาผิด ได้คำตอบที่ไม่ดีที่สุด หรือคำตอบผิดไปเลยก็ได้ โดยเฉลี่ยแล้วจะค้นหาได้ดีกว่าการค้นหาตามแนวกว้างและการค้นหาตามแนวลึก

หรือก็คือ การค้นหาแบบดีที่สุดเป็นกระบวนการค้นหาข้อมูลที่ได้นำเอาข้อดีของทั้งการค้นหาตามแนวลึกและการค้นหาตามแนวกว้าง มารวมกันเป็นวิธีการเดียว โดยที่แต่ละขั้นของการค้นหาในโหนดลูกนั้น การค้นหาแบบดีที่ดีก่อนจะเลือกเอา โหนดที่ดีที่สุด (most promising) และการที่จะทราบว่าโหนดใดดีที่สุดนี้สามารถทำได้โดยอาศัยฮิวริสติกฟังก์ชัน ซึ่งฮิวริสติก ฟังก์ชันนี้จะทำหน้าที่เหมือนตัววัดผล และให้ผลของการวัดนี้ออกมาเป็นคะแนน

## การท่องไปในต้นไม้ค้นหาแบบดีที่สุด
center|400px
เป็นตัวอย่างของการค้นหาแบบดีที่สุดก่อน ขั้นตอนนี้เริ่มจากตอน 1 สร้างโหนดราก (root node) ในขั้นตอน 2 สร้างโหนดลูก B และ C แล้วตรวจสอบโหนด B และ C ด้วยฮิวริสติกฟังก์ชัน ได้ผลออกมาเป็นคะแนนคือ 3 และ 1 ตามลำดับ จากนั้นให้เลือกโหนด C เป็นโหนดต่อไปที่เราสนใจ เพราะมีค่าน้อยกว่า แล้วสร้างโหนด ลูกให้กับโหนด C ในขั้นตอน 3 ได้โหนด D และ E แล้วตรวจสอบคะแนนได้ 4 และ 6 ตามลำดับ จากนั้นทำการเปรียบเทียบค่าของโหนดท้ายสุด หรือเทอร์มินอลโหนด (terminal node) ทุกโหนดว่าโหนดใดมีค่าดีที่สุด ในที่นี้จะต้องเลือกโหนด B เพราะมีคะแนนเพียง 3 (เลือกคะแนนต่ำสุด) แล้วสร้างโหนดลูกตามขั้นตอน 4 ได้ F และ G แล้วตรวจสอบคะแนนได้ 6 และ 5 คะแนนตามลำดับ ทำเช่นนี้เรื่อย ๆ จนพบคำตอบหรือจนไม่สามารถ สร้างโหนดต่อไปได้อีก
(หมายเหตุ ในการเลือกนี้จะเลือกค่ามากสุด หรือน้อยสุดก็ได้ ขึ้นอยู่กับลักษณะของปัญหา)

## รหัสเทียมแสดงการทำงาน

```text
Open = priority queue
Open.add (sourceNode)
Close = empty list
While (!Open.empty () ) {
N = Open.removeBestNode
Close.add (N)
If (N == targetNode) {
Backtrack Parent to Path
Return Path
}
For (A is each adjacency node of N) {
Open.add (A)
If (!Close.exist (A) ) {
H = Heuristic (A)
Open.add (H)
Parent[A] = N
}else{
If (New path is better)
Parent[A]=N
Update cost
}
}
}
```


## ตัวอย่างการทำงาน

400px
400px

จากรูปและรหัสเทียมด้านบนจะได้รายการของ Open และ Close ดังนี้
center|400px

## การวิเคราะห์ประสิทธิภาพเชิงเวลา
Best first search มีประสิทธิภาพเชิงเวลาเป็น O (bm) 
:: b คือ จำนวนปมลูกเฉลี่ยในแต่ละปม
:: m คือ ความสูงของต้นไม้ที่ลึกที่สุด
โดยฮิวริสติกฟังก์ชันที่ดีจะช่วยให้ประสิทธิภาพการทำงานดีขึ้น แต่ถ้าฮิวริสติกฟังก์ชันไม่ดีก็จะทำให้การค้นหาช้าหรืออาจไม่เจอคำตอบเลยก็ได้

## อ้างอิง

หมวดหมู่:ขั้นตอนวิธี
หมวดหมู่:ขั้นตอนวิธีการค้นหา
ควิกไทม์

**ควิกไทม์** เป็นซอฟต์แวร์ที่พัฒนาโดยแอปเปิล มีความสามารถในการจัดการรูปแบบต่างๆของ วิดีโอดิจิทัล, ภาพ, เสียง, ภาพพาโนรามา และการติดต่อสื่อสาร รุ่นคลาสสิกของ ควิกไทม์สามารถใช้ได้สำหรับวินโดวส์เอกซ์พี และต่อมาเช่นเดียวกับแมคโอเอสเท็น ลีโอพาร์ด และต่อมาในระบบฏิบัติการ รุ่นล่าสุดคือ ควิกไทม์เอ็กซ์ ปัจจุบันมีให้บริการบนแมคโอเอสเท็น ลีโอพาร์ด ,แมคโอเอสเท็น ไลออน และโอเอสเท็น เมาน์เท็นไลออน

## กรอบการทำงานของควิกไทม์
กรอบการทำงานของควิกไทม์แสดงต่อไปนี้:
* การเข้ารหัสและการแปลงรหัสวิดีโอและเสียงจากรูปแบบหนึ่งไปยังอีกรูปแบบหนึ่ง
* ถอดรหัสวิดีโอและเสียง แล้วส่งสตรีมไปยังกราฟิกถอดรหัสหรือระบบย่อยเสียงสำหรับการเล่นใน แมคโอเอสเท็น ควิกไทม์ ส่งการเล่นวิดีโอสำหรับ Quartz Extreme (OpenGL) Compositor
* สถาปัตยกรรมแบบปลั๊กอินเพื่อรองรับตัวแปลงสัญญาณอีก 3 อย่าง (เช่นเดียวกับ DivX)
ต้นปี 2008 กรอบการทำงานซ่อนตัวแปลงสัญญาณเก่าจำนวนมากอยู่ด้านล่าง จากผู้ใช้แม้ว่าตัวเลือก "Show legacy encoders"" ที่มีอยู่ในการตั้งค่า QuickTime เพื่อใช้งาน กรอบการทำงานสนับสนุนไฟล์ประเภทและตัวแปลงสัญญาณโดยกำเนิดดังต่อไปนี้:

## อ้างอิง

## แหล่งข้อมูลอื่น
* QuickTime&nbsp;— Apple's official website (with additional components to extend QuickTime's capabilities)
* Introduction To QuickTime Overview&nbsp;— Apple's QuickTime developer site
* Yahoo - QuickTime discussion group

หมวดหมู่:ซอฟต์แวร์ในปี พ.ศ. 2534
หมวดหมู่:ซอฟต์แวร์ของแอปเปิล
หมวดหมู่:ซอฟต์แวร์กราฟิกส์
เครื่องมือแพทย์

**เครื่องมือแพทย์** ปัจจุบันมีการใช้อย่างแพร่หลายชนิด ทั้งแบบใช้ง่ายที่รู้จักโดยทั่วไป เช่น ผ้าก๊อซ สำลี พลาสเตอร์ เครื่องวัดความดัน หูฟังทางการแพทย์ อีกแบบคือ เครื่องมือแพทย์ที่มีขั้นตอนการใช้ที่ยาก ต้องอาศัยผู้เชี่ยวชาญแนะนำ ยกตัวอย่างเช่น  เครื่องผลิตออกซิเจน เครื่องดูดเสมหะและของเหลว เครื่องจี้ไฟฟ้า เป็นต้น 

## ชนิดของเครื่องมือแพทย์
การจำแนกเครื่องมือแพทย์จะแบ่งได้ 4 ประเภทใหญ่ ๆ ด้วยกันดังนี้
# อุปกรณ์การแพทย์ เช่น มีดผ่าตัด เครื่องวัดความดัน เครื่องวัดเบาหวาน
# บริภัณฑ์การแพทย์ เช่น เครื่องเอกซเรย์ เครื่องอัลตราซาวด์ 
# วัสดุการแพทย์และวัสดุฝังในทางศัลยกรรม เช่น ถุงมือยางทางการแพทย์ ผ้าก๊อซ ซิลิโคน
# เครื่องมือแพทย์เฉพาะทาง เช่น ชุดน้ำยาตรวจการติดเชื้อ เอชไอวี (HIV) ชุดตรวจน้ำตาลในปัสสาวะ เครื่องมือทันตกรรม เป็นต้น

## อ้างอิง

หมวดหมู่:อุปกรณ์การแพทย์
หมวดหมู่:เทคโนโลยีการแพทย์
หมวดหมู่:แพทยศาสตร์
หมวดหมู่:อุปกรณ์
ทะเลสาบฮหว่านเกี๊ยม

thumb|250px|ทะเลสาบฮหว่านเกี๊ยม
**ทะเลสาบฮหว่านเกี๊ยม** (; ) เป็นทะเลสาบน้ำจืดและสวนสาธารณะขนาดใหญ่ที่มีชื่อเสียงใจกลางกรุงฮานอย ประเทศเวียดนาม

น้ำในทะเลสาบฮหว่านเกี๊ยมโดยปกติจะเป็นสีเขียว จึงได้อีกชื่อหนึ่งว่า "ทะเลสาบหลุกถวี" () หมายถึง ทะเลสาบน้ำเขียว

## ประวัติ
ทะเลสาบฮหว่านเกี๊ยม ตั้งอยู่ในพื้นที่ที่เป็นเขตเมืองเก่า มีตำนานเล่าขานกันถึงสถานที่แห่งนี้เป็นตำนานการสร้างชาติเวียดนามว่า ในคริสต์ศตวรรษที่ 15 จักรพรรดิเล เหล่ย แห่งราชวงศ์เล ได้ใช้ดาบศักดิ์สิทธิ์ในการขับไล่ชาวจีนแห่งราชวงศ์หมิงที่รุกราน ให้ออกไปจากเวียดนาม ในขณะที่พระองค์ประทับบนเรือ ณ ทะเลสาบแห่งนี้ ก็มีตะพาบยักษ์ตัวหนึ่งโผล่ขึ้นมาจากผิวน้ำและบอกให้พระองค์ส่งดาบนั้นกลับคืนแด่พญามังกร ดาบนั้นก็ได้พุ่งออกจากฝักดาบเข้าไปในปากของตะพาบก่อนที่จะหายกลับลงไปสู่ใต้ผิวน้ำ อันเป็นที่มาของชื่อทะเลสาบฮหว่านเกี๊ยม

ซึ่งตะพาบยักษ์ชนิดนี้ก็คือ ตะพาบยักษ์แยงซีเกียง (*Rafetus swinhoei*) ซึ่งเป็นตะพาบขนาดใหญ่และใกล้สูญพันธุ์มากที่สุดชนิดหนึ่งของโลก ที่อาศัยอยู่ ณ ทะเลสาบแห่งนี้ ซึ่งปัจจุบัน ใน "วัดหง็อกเซิน" () หรือ "วัดเนินหยก" ที่ตั้งอยู่ตอนเหนือของทะเลสาบ ก็มีตัวอย่างสตั๊ฟฟ์ของตะพาบชนิดนี้ให้ชมกันด้วย โดยการเดินทางไปวัดหง็อกเซิน จะมีสะพานไม้ ชื่อ "สะพานเทฮุก" () หรือ "สะพานแสงอาทิตย์" มีสีแดงสดใสถือเป็นเอกลักษณ์อย่างหนึ่งของฮานอย ข้ามจากฝั่งแผ่นดินใหญ่ไปยังวัดซึ่งตั้งอยู่บนเกาะเล็ก ๆ ทางตอนเหนือของทะเลสาบ และยังมีหอคอยโบราณโผล่ขึ้นพ้นน้ำ สร้างขึ้นในสมัยคริสต์ศตวรรษที่ 18 มีชื่อเรียกว่า "ท้าปสั่ว" () ซึ่งหมายถึง "หอคอยเต่า" หรือ "หอคอยตะพาบ" และมีหลายคนได้เห็นตะพาบยักษ์โผล่ขึ้นมาหายใจบนผิวน้ำหลายต่อหลายครั้ง โดยเฉพาะในช่วงเปลี่ยนผ่านฤดูกาล ซึ่งเชื่อกันว่ามีอยู่ 4 ตัว ในสถานที่เลี้ยงในโลกเท่านั้น โดยเป็นตัวผู้ทั้งสี่ตัวโดยปัจจุบันตายลงแล้วทั้งหมด (ซากตัวหนึ่งเก็บไว้ในวัดหง็อกเซิน อีกตัวหนึ่งเก็บไว้ในคลังของพิพิธภัณฑ์ฮานอย และตัวที่สามถูกฆ่าในปี ค.ศ. 1962–1963 เมื่อคลานขึ้นในสวนดอกไม้จี๊ลิญ () ตะพาบที่รอดชีวิตเพียงตัวเดียว หรือที่เรียกกันทั่วไปว่า "จุ่สั่ว ()" ได้รับการนำขึ้นมาฟื้นฟูรักษาอาการบาดเจ็บในปี ค.ศ. 2011 และเมื่อวันที่ 19 มกราคม ค.ศ. 2016 ตะพาบตัวสุดท้ายได้ตายลง คาดว่ามีอายุราว 80–100 ปี

ปัจจุบัน ทะเลสาบฮหว่านเกี๊ยมกลายเป็นสถานที่ท่องเที่ยวแบบพักผ่อนหย่อนใจของชาวฮานอย โดยมีการสร้างเป็นสวนสาธารณะล้อมรอบ และเป็นสถานที่ท่องเที่ยวมีชื่อเสียงอีกแห่งของฮานอย ในแต่ละปีจะมีนักท่องเที่ยวเยี่ยมชมและถ่ายรูปเป็นจำนวนมาก

## ภาพปริทัศน์

## ระเบียงภาพ

ภาพ:HoGuom1308-2.jpg|ทัศนียภาพทั่วไปของทะเลสาบ
ภาพ:Tháp Rùa 8.jpg|หอคอยท้าปสั่วหรือหอคอยชมเต่า
ภาพ:Thê Húc bridge.jpg|สะพานเทฮุก
ไฟล์:NNU đền Ngọc Sơn.jpg|วัดหง็อกเซิน


## อ้างอิง

## แหล่งข้อมูลอื่น

* 

หมวดหมู่:ภูมิศาสตร์ฮานอย
ฮ
เจ้าวรจักร ณ เชียงตุง

ผู้ช่วยศาสตราจารย์ **เจ้าวรจักร ณ เชียงตุง** เป็นเจ้านายฝ่ายเหนือในราชวงศ์มังราย สายนครเชียงตุง เป็นโอรสของเจ้าฟ้าสิริสุวรรณราชยสสรพรหมลือ เป็นอาจารย์ประจำคณะอุตสาหกรรมเกษตร มหาวิทยาลัยเชียงใหม่

## ประวัติ
เจ้าวรจักร ณ เชียงตุง เป็นโอรสของเจ้าฟ้าสิริสุวรรณราชยสสรพรหมลือ กับ เจ้าทิพวรรณ ณ ลำปาง สำเร็จการศึกษาชั้นมัธยมจากวชิราวุธวิทยาลัย และได้เดินทางไปศึกษาต่อ ณ ประเทศอังกฤษ ต่อมารับราชการเป็นอาจารย์ประจำคณะเกษตรศาสตร์ มหาวิทยาลัยเชียงใหม่ ตั้งแต่ปี พ.ศ. 2509  เป็นผู้ริเริ่มก่อตั้งคณะอุตสาหกรรมเกษตรขึ้น และในปี พ.ศ. 2553 - 2555 ได้รับเลือกเป็นนายกสมาคมนักเรียนเก่าอังกฤษในพระบรมราชูปถัมภ์ ต่อจากนายกรณ์ จาติกวณิช

เจ้าวรจักร ณ เชียงตุง มีบทบาทในฐานะทายาทเจ้าผู้ครองนครเชียงตุง เจ้านายฝ่ายเหนือสายนครเชียงตุง ต่อมาได้เป็นรองประธานมูลนิธินวราชดำริอนุรักษ์ฝ่ายเหนือ ภายหลังการถึงแก่อนิจกรรมของ คุณหญิงเจ้าระวีพันธุ์ สุจริตกุล ซึ่งเป็นมูลนิธิที่พระบาทสมเด็จพระเจ้าอยู่หัวฯ มีพระราชดำริให้จัดตั้งขึ้นเพื่อสืบทอดวัฒนธรรมของฝ่ายเหนือ 

## ราชตระกูล



## อ้างอิง

หมวดหมู่:ราชวงศ์มังราย
หมวดหมู่:เจ้านายฝ่ายเหนือ
หมวดหมู่:สกุล ณ เชียงตุง
หมวดหมู่:สกุล ณ ลำปาง
ว
หมวดหมู่:อาจารย์คณะเกษตรศาสตร์
หมวดหมู่:ผู้ช่วยศาสตราจารย์
หมวดหมู่:บุคคลจากโรงเรียนวชิราวุธวิทยาลัย
หมวดหมู่:บุคคลจากคณะเกษตรศาสตร์ มหาวิทยาลัยเชียงใหม่
หมวดหมู่:บุคคลจากคณะอุตสาหกรรมเกษตร มหาวิทยาลัยเชียงใหม่
ปลาเนื้ออ่อน

**ปลาเนื้ออ่อน** () เป็นสกุลของปลาน้ำจืดสกุลหนึ่ง ในอันดับปลาหนัง (Siluriformes) ในวงศ์ปลาเนื้ออ่อน (Siluridae) ใช้ชื่อสกุลว่า *Phalacronotus*

ปลาในสกุลนี้มีลักษณะเด่น คือ ไม่มีครีบหลัง จัดเป็นปลาขนาดกลางเมื่อเทียบกับสกุลอื่นในวงศ์นี้ เป็นปลาที่ใช้เพื่อการบริโภคกันมาอย่างยาวนาน โดยเฉพาะในอาหารไทย

เดิมเคยจัดให้อยู่ในสกุล *[[Micronema]]* แต่ปัจจุบันได้แยกออกมา

## การจำแนก
**[[Phalacronotus apogon]]* (Bleeker, 1851) 
**[[Phalacronotus bleekeri]]* (Günther, 1864)
**[[Phalacronotus micronemus]]* (Bleeker, 1846)
**[[Phalacronotus parvanalis]]* (Inger & P. K. Chin, 1959) 

## อ้างอิง

หมวดหมู่:วงศ์ปลาเนื้ออ่อน
คณะภูมิสารสนเทศศาสตร์ มหาวิทยาลัยบูรพา

**คณะภูมิสารสนเทศศาสตร์ มหาวิทยาลัยบูรพา** เป็นคณะแรกของประเทศไทยที่เปิดทำการเรียนการสอนทางด้านภูมิสารสนเทศศาสตร์ โดยยกระดับมาจากภาควิชาภูมิศาสตร์ คณะมนุษยศาสตร์และสังคมศาสตร์ มหาวิทยาลัยบูรพา

## ประวัติ
คณะภูมิสารสนเทศศาสตร์ มหาวิทยาลัยบูรพา ก่อตั้งขึ้นเมื่อวันที่ 9 ธันวาคม พ.ศ. 2552 ซึ่งถือว่าเป็นการยกระดับการจัดการการเรียนการสอนทางด้านภูมิสารสนเทศศาสตร์ ขึ้นสู่ระดับคณะเป็นแห่งแรกของประเทศไทย โดยแยกออกมาจากคณะมนุษยศาสตร์และสังคมศาสตร์ มหาวิทยาลัยบูรพา ในปัจจุบันความรู้ทางด้านภูมิสารสนเทศศาสตร์ เป็นศาสตร์หนึ่งที่มีความสำคัญโดดเด่นเป็นอย่างมากต่อการพัฒนาประเทศ เนื่องจากความรู้ทางด้านภูมิสารสนเทศศาสตร์ สามารถนำไปปรับใช้กับการจัดการบริหารประเทศในด้านต่างๆ เช่น ด้านทรัพยากรธรรมชาติและสิ่งแวดล้อม ด้านภัยพิบัติ ด้านการบริหารพื้นที่ในท้องถิ่น เป็นต้น

## หลักสูตรการศึกษา
ปัจจุบัน คณะภูมิสารสนเทศศาสตร์ มหาวิทยาลัยบูรพา เปิดทำการเรียนการสอนในหลักสูตร ดังต่อไปนี้

## อ้างอิง
* คณะภูมิสารสนเทศศาสตร์ มหาวิทยาลัยบูรพา

บูรพา
ภูมิศาสตร์
ช็อน กวัง-รย็อล

**ช็อน กวัง-รย็อล** (; ) เกิดเมื่อวันที่ 11 กุมภาพันธ์ ค.ศ. 1960 เป็นนักแสดงชาวเกาหลีใต้  เขาเป็นที่รู้จักกันดีในเรื่องKing of Baking,Kim Takgu ซึ่งรับบทเป็น กู อิลจอง

## ผลงานการแสดง
### ละครโทรทัศน์
**Lights and Shadows* (MBC / 2011)
**Warrior Baek Dong-soo*(SBS / 2011) - คิม กวัง-แท็ก
**Sign* (SBS / 2011) - อี มย็อง-ฮัน
**Road of Hope* (KBS1 / 2010)
**[[Bread, Love and Dreams]]* (KBS2 / 2010) - คู อิล-จุง
**Swallow the Sun* (SBS / 2009) - จาง มิน-โฮ/คิม อิล-ฮวาน
**[[บันทึกรักคิมชูซอน สุภาพบุรุษมหาขันที]]* (SBS / 2007-2008) - โช ชิ-คย็อม
**[[จูมง มหาบุรุษกู้บัลลังก์]]* (MBC / 2006-2007) - พระเจ้ากึมวา
**Recipe of Love* (MBC / 2005)
**Love and Sympathy* (SBS / 2005) - พัค ชี-ย็อง
**The Age of Heroes* (MBC / 2004-2005)
**Jang Hee-bin* (KBS2 / 2002) - พระเจ้าซุกจง
**[[คนดีที่โลกรอ หมอโฮจุน]]* (MBC / 1999) - โฮจุน
**Roses and Bean Sprouts* (MBC / 1999)
**Trap of Youth* (SBS / 1999)
**Advocate* (MBC / 1998)
**General Hospital* (MBC / 1994)
### ภาพยนตร์
**Snatch Up* (2018)
**2424* (2002)
**Kiss Me Much* (2001)
**I Wish I Had a Wife* (2001)

## อ้างอิง

## แหล่งข้อมูลอื่น
* 
* 

หมวดหมู่:นักแสดงละครโทรทัศน์ชายชาวเกาหลีใต้
หมวดหมู่:บุคคลที่ยังมีชีวิตอยู่
หมวดหมู่:นักแสดงชายจากโซล
สุชาติ ชัยวิชิต

**สุชาติ ชัยวิชิต** หรือ **เซียนป่อง** เกิดวันที่ 8 กรกฎาคม พ.ศ. 2499 เป็นทั้งนักหมากรุกสากลและนักหมากรุกไทยชาวไทย ผู้ซึ่งเป็นแชมป์หมากรุกขุนทองคำ 5 สมัย (พ.ศ. 2526, 2530, 2531, 2533 และ 2534) ตลอดจนเป็นคนแรกที่ครองตำแหน่งแชมป์ 3 สมัยติดต่อกัน ทั้งยังเป็นผู้ผลักดันให้มีการแข่งขันหมากรุกไทยอย่างต่อเนื่อง โดยนักหมากรุกต่างให้ความสนใจ และมีผู้เข้าชมเต็มสนาม

## ประวัติ
[thumb|left|250px|สุชาติ ชัยวิชิต กับ[หมากรุกไทย]]

ใน พ.ศ. 2532 สุชาติ ชัยวิชิต เข้าแข่งขันหมากรุกไทยรอบชิงแชมป์กับวีระพล สุนทรพงศาธร หรือที่รู้จักในชื่อ "หนูทอง" ที่ซึ่งสุชาติเป็นฝ่ายแพ้ในการแข่งขันครั้งดังกล่าว แต่แล้วเขาก็สามารถหวนกลับมาทวงแชมป์ได้ใน พ.ศ. 2533 ทั้งคู่ได้กลายเป็นนักหมากรุกคู่ปรับในยุคดังกล่าว ทั้งนี้ ฝีมือในการเล่นของสุชาติยังได้รับการยกย่องจากนักหมากรุกว่า เฉียบคม และละเอียดรอบคอบ ซึ่งจุดเด่นของเขาคือการรุกไล่ปลายกระดาน นอกจากนี้เขายังเป็นต้นแบบนักหมากรุกที่ชำนาญหมากทุกรูปแบบ โดยเฉพาะม้าโยงขวา

พ.ศ. 2547 สุชาติยังเป็นแชมป์หมากรุกไทยประเภทสุดยอดเซียน ในรายการมหกรรมหมากรุกไทย 2547 ที่ทางตลาดหลักทรัพย์แห่งประเทศไทยจัดการแข่งขันขึ้นเป็นครั้งแรก โดยเป็นฝ่ายชนะบุญสืบ แซ่เฮง หรือที่รู้จักในชื่อ "เซียนแหว่ง" นอกจากนี้ เขายังติดทีมชาติเข้าร่วมการแข่งขันหมากรุกสากลโอลิมเปียดครั้งที่ 25, 26, 28 และ32 โดยเขาได้เหรียญทองบอร์ด 4 ที่ประเทศกรีซ ใน พ.ศ. 2531 รวมถึงเข้าร่วมการแข่งขันซีเกมส์ 2003 ที่ประเทศเวียดนามด้วยเช่นกัน

พ.ศ. 2555 สุชาติเข้าแข่งขันรายการเปิดคลังประลองขุน ครั้งที่ 1 ที่ซึ่งทางกระทรวงการคลังและโรงงานยาสูบร่วมกันจัดขึ้น โดยเขาได้พบกับอวยชัย กองสี หรือที่รู้จักกันในชื่อ "นกกระจิบ" ผู้ซึ่งเป็นแชมป์กีฬาหมากรุกสากลในซีเกมส์ 2011 โดยทั้งคู่ต่างไม่สามารถเอาชนะกันได้โดยเสมอ 3 กระดานติดต่อกัน และต้องตัดสินด้วยเกมอมาเกดอน แต่สุชาติก็ขอถอนตัว โดยให้อวยชัยได้เข้าสู่รอบชิงชนะเลิศต่อไป ปัจจุบัน สุชาติเป็นผู้ฝึกสอนหมากรุกสากลและหมากรุกไทยให้แก่ชมรมและสถาบันต่าง ๆ

## อ้างอิง

## แหล่งข้อมูลอื่น

* 
* เซียนป่อง สุชาติ ชัยวิชิต ปรมาจารย์หมากรุกไทย-สากลผู้ยิ่งยง 
* 12 สุดยอดฝีมือหมากรุกไทย - Thai's top Makruk (Thai Chess) players 

หมวดหมู่:นักหมากรุกสากลชาวไทย
หมวดหมู่:ผู้เข้าแข่งขันหมากรุกสากลโอลิมเปียด
หมวดหมู่:นักหมากรุกไทยชาวไทย
หมวดหมู่:นักกีฬาชาวไทย
หมวดหมู่:ผู้ฝึกสอนหมากรุกสากลชาวไทย
หมวดหมู่:ผู้ฝึกสอนหมากรุกไทย
เรสเซิลเมเนีย ครั้งที่ 5

**เรสเซิลเมเนีย ครั้งที่ 5** เป็นการแสดงมวยปล้ำอาชีพแบบ เพย์-เพอร์-วิว (PPV) จัดโดย เวิลด์เรสต์ลิงเฟดเดอเรชั่น (WWF), โดยจัดเมื่อวันที่ 2 เมษายน ค.ศ. 1989 ที่เมือง แอตแลนติกซิตี รัฐนิวเจอร์ซีย์ สหรัฐอเมริกา สนามTrump Plaza เป็นศึกที่รวมการแสดงนักมวยปล้ำของ WWF เอาไว้ทั้งหมด

## แมทช์การปล้ำ

Miss Elizabeth was in a neutral corner

## ดูเพิ่ม
* เรสเซิลเมเนีย
* รายชื่อรายการเพย์-เพอร์-วิวของดับเบิลยูดับเบิลยูอี

## อ้างอิง

## แหล่งข้อมูลอื่น

*The Official Website of WrestleMania V 

หมวดหมู่:เรสเซิลเมเนีย
หมวดหมู่:มวยปล้ำอาชีพในปี พ.ศ. 2532
ตือร์กอวิชเต

**ตือร์กอวิชเต** (, ; ) เป็นเทศบาลนครและศูนย์กลางของเทศมณฑลดึมบอวิตซา ประเทศโรมาเนีย ตั้งอยู่ห่างจากบูคาเรสต์ไปทางเหนือประมาณ  เมืองตั้งอยู่ริมฝั่งแม่น้ำยาลอมิตซา

ตือร์กอวิชเตเป็นหนึ่งในเมืองที่สำคัญมากที่สุดในประวัติศาสตร์ของวอลเลเกียที่ซึ่งเตอร์โกวิชเตเคยเป็นราชธานีในศตวรรษที่ 15 ถึง 16 ข้อมูลจากสำมะโนปี 2011 เมืองมีประชากร 79,610 คน ถือเป็นเมืองที่ใหญ่ที่สุดเป็นอันดับที่ 26 ของประเทศ

## อ้างอิง

หมวดหมู่:เมืองในประเทศโรมาเนีย
หมวดหมู่:เมืองหลวงเก่าของโรมาเนีย
ดี. ดับเบิลยู. กริฟฟิท

**เดวิด เลเวลิน วาร์ก "ดี. ดับเบิลยู." กริฟฟิท** (; 22 มกราคม ค.ศ. 1875 – 23 กรกฎาคม ค.ศ. 1948) เป็นผู้กำกับภาพยนตร์ชาวอเมริกัน ผู้บุกเบิกวงการภาพยนตร์ในยุคแรกสุด เป็นที่รู้จักดีในฐานะผู้กำกับภาพยนตร์มหากาพย์ในปี ค.ศ. 1915 เรื่อง *[[The Birth of a Nation]]* รวมถึงเรื่องถัดมา *[[Intolerance (film)|Intolerance]]* (1916).
thumb|left|''The Adventures of Dollie'' (1908)
## อ้างอิง

หมวดหมู่:ผู้กำกับภาพยนตร์ชาวอเมริกัน
หมวดหมู่:ชาวอเมริกันเชื้อสายอังกฤษ
หมวดหมู่:ผู้อำนวยการสร้างภาพยนตร์ชาวอเมริกัน
หมวดหมู่:ชาวอเมริกันเชื้อสายเวลส์
ถนนพิศาล

**ทางหลวงแผ่นดินหมายเลข 1021** [แยกทางหลวงหมายเลข 1 (แม่ต๋ำ) -แยกทางหลวงหมายเลข 1020 (เทิง)] หรือ **ถนนพิศาล** เป็นทางหลวงที่สร้างขึ้นตามพระราชกฤษฎีกากำหนดแนวทางหลวงที่จะสร้างทางหลวงจังหวัด สายพะเยา-ดอกคำใต้-เชียงคำ พ.ศ. 2508 ในสมัยที่ จอมพลถนอม กิตติขจร เป็นนายกรัฐมนตรี ทั้งนี้ ทางหลวงสายนี้ได้สร้างต่อจากทางสายเทิง-เชียงคำที่สร้างขึ้นตามพระราชกฤษฎีกากำหนดแนวทางหลวงที่จะสร้างทางหลวงแผ่นดิน สายเทิง-เชียงคำ พ.ศ. 2506  ที่สร้างขึ้นในสมัยจอมพลสฤษดิ์ ธนะรัชต์ เป็นนายกรัฐมนตรี

ทางหลวงแผ่นดินหมายเลข 1021 เป็นทางหลวงสายสำคัญที่ใช้ในการเดินทางของประชาชนในเขตอำเภอดอกคำใต้ อำเภอจุน อำเภอเชียงคำ อำเภอภูซาง จังหวัดพะเยา และ อำเภอเทิง จังหวัดเชียงราย

## เขตควบคุม
ทางหลวงแผ่นดินหมายเลข 1021 แบ่งเขตควบคุมออกเป็น 4 ตอน ได้แก่

## รายชื่อทางแยก

## อ้างอิง

1021
4-1021
1021
1021
สกุลไมโครนีมา

**สกุลไมโครนีมา** () เป็นสกุลของปลาน้ำจืดสกุลหนึ่ง ในวงศ์ปลาเนื้ออ่อน (Siluridae) ใช้ชื่อสกุลว่า *Micronema* (/ไม-โคร-นี-มา/)

นักมีนวิทยาบางท่าน เช่น ฮิวจ์ แมคคอร์มิค สมิธ ได้จัดให้สกุลนี้เป็นสกุลเดียวกับสกุล *[[Kryptopterus]]* แต่บางท่านได้แยกออกมา เนื่องจากเล็งเห็นว่ามีความแตกต่างกันอยู่ ลักษณะสำคัญของปลาในสกุลนี้คือ มีหนวดที่สั้นมาก 2 คู่ หนวดที่ริมฝีปากบนยาวไม่ถึงช่องเปิดเหงือก หนวดที่คางสั้นและเล็กมาก ไม่มีครีบหลัง ครีบท้องมีก้านครีบแขนง 9-10 ก้าน และครีบก้นมีก้านครีบแขนง 75-95 ก้าน

เป็นปลาที่กระจายพันธุ์ทั่วไปในแหล่งน้ำขนาดใหญ่ในภูมิภาคเอเชียอาคเนย์ เป็นปลาที่ใช้ในการบริโภคกัน รู้จักกันดีในชื่อ "ปลาเนื้ออ่อน" แต่ปัจจุบันได้มีสมาชิกบางส่วนแยกออกไปเป็นสกุลต่างหาก คือ *[[Phalacronotus]]* 

## การจำแนก
* *[[Micronema hexapterus]]* (Bleeker, 1851)
* *[[Micronema moorei]]* (Smith, 1945)
* *[[Micronema platypogon]]* (Ng, 2004) 

## อ้างอิง

หมวดหมู่:วงศ์ปลาเนื้ออ่อน
ศาลาว่าการนครซิดนีย์

**ศาลาว่าการนครซิดนีย์** () เป็นอาคารหินทรายที่ตั้งอยู่ใจกลางนครซิดนีย์ รัฐนิวเซาท์เวลส์ ประเทศออสเตรเลีย อาคารหลังนี้ตั้งอยู่ตรงข้ามกับตึกควีนวิคตอเรีย และอยู่ด้านข้างของมหาวิหาร St Andrew ตั้งอยู่ใกล้กับสถานีรถไฟใต้ดิน Town Hall และเป็นสถานที่พบปะยอดนิยมของนครซิดนีย์.

## ประวัติและความสำคัญ

ศาลาว่าการนครซิดนีย์ถูกสร้างในช่วงทศวรรษ 1880 บนที่ตั้งของสุสานเก่า สร้างจากหินทรายซิดนีย์ท้องถิ่นในรูปแบบสถาปัตยกรรมวิกตอเรียน (Victorian architecture) และมีองค์ประกอบการตกแต่งโดยมีจุดรวมที่หอนาฬิกาและหลังคาที่สวยงามเป็นเอกลักษณ์ ภายในอาคารประกอบด้วยห้องประชุมสภานครซิดนีย์ ห้องต้อนรับ ห้องครบรอบ 100 ปี ห้องทำงานของนายกเทศมนตรีและสมาชิกสภา ณ ห้องครบรอบ 100 ปี มีความพิเศษอย่างหนึ่ง คือ ออร์แกนขนาดยักษ์ของศาลาว่าการนครซิดนีย์ ซึ่งเป็นออร์แกนขนาดใหญ่ที่สุดในโลกที่ใช้อากาศท่อ สร้างใน ค.ศ. 1886-1889 และติดตั้งใน ค.ศ. 1990 ก่อนการเปิดโรงอุปรากรซิดนีย์ ศาลาว่าการนครคือ ห้องคอนเสิร์ตที่สำคัญที่สุด รวมถึงเป็นสถานที่ประชุมยอดนิยมแห่งหนึ่งของนครซิดนีย์

ศาลาว่าการนครซิดนีย์ขึ้นทะเบียนเป็นมรดกแห่งชาติออสเตรเลีย (Register of the National Estate) และเป็นส่วนหนึ่งของกลุ่มศาลาเทศบาลนครที่สำคัญและเป็นมรดกของชาติ รวมไปถึงตึกควีนวิคตอเรีย มหาวิหาร St Andrew โรงแรม Gresham และธนาคารหลังเก่าของรัฐนิวเซาท์เวลส์

[thumb|ศาลาว่าการนครซิดนีย์ในช่วงทศวรรษ 1900 ปรากฏอยู่ด้านข้างของมหาวิหาร [:en:St Andrew's Cathedral, Sydney|St Andrew]]
[thumb|ศาลาว่าการนครซิดนีย์อยู่เบื้องหลัง[ตึกควีนวิคตอเรีย]]
thumb|225px|ศาลาว่าการนครซิดนีย์


ไฟล์:Sydney Town Hall interior.jpg|หอประชุมครบรอบ 100 ปี กับออร์แกนขนาดยักษ์ (Grand Organ)
ไฟล์:Sydney Town Hall Domed Ceiling.jpg|เพดานของโดม
ไฟล์:Sydney Town Hall Roof Detail.jpg|รายละเอียดหนึ่งในหลังคา
ไฟล์:Sydney_Town_Hall_-_Panorama.jpg|ตัวอาคารทางด้านใต้
ไฟล์:Building_Town_Hall_station_-_QVB_in_the_background_ (2644640321).jpg|ศาลาว่าการนครซิดนีย์
ไฟล์:Town_Hall, _Sydney_ (3064651992).jpg|ศาลาว่าการนครซิดนีย์


## อ้างอิง
* Environment and Heritage Thriving, sustainable and resilient NSW
* SydneyTownHall

หมวดหมู่:สิ่งก่อสร้างในซิดนีย์
ทางหลวงแผ่นดินหมายเลข 1093

**ทางหลวงแผ่นดินหมายเลข 1093** [แยกทางหลวงแผ่นดินหมายเลข 1021 (สบบง) - บ.ฮวก-บ.ผาตั้ง] สร้างขึ้นตามพระราชกฤษฎีกากำหนดแนวทางหลวงที่จะสร้างทางหลวงจังหวัด สายแยกทางหลวงจังหวัดหมายเลข 1021 (บ้านสบบง) - บ้านม่วงชุม - บ้านฮวก พ.ศ. 2526  ในสมัยที่พลเอกเปรม ติณสูลานนท์เป็นนายกรัฐมนตรี เป็นหนึ่งในถนนสายสำคัญในยุทธศาสตร์การปราบปรามคอมมิวนิสต์ในเขตดอยยาวและดอยผาตั้ง จังหวัดเชียงราย นอกจากนี้แล้ว ทางหลวงสายนี้ยังถูกประกาศให้เป็นทางหลวงที่จำเป็นต้องก่อสร้างโดยเร่งด่วน  ในสมัยที่นายสมัคร สุนทรเวช เป็นรัฐมนตรีว่าการกระทรวงคมนาคม เดิมทางสายนี้ก่อสร้างถึง บ.ฮวก อ.ภูซาง จ.พะเยา และเป็นทางลูกรังต่อไปจนถึง บ.ผาตั้ง อ.เวียงแก่น จ.พะเยา และมีการก่อสร้างทางลาดยางเป็นช่วง ๆ ภายในหมู่บ้านและปัจจุบันเป็นทางลาดยางตลอดสาย และเป็นทางสายสำคัญในการเดินทางขึ้นสู่ภูชี้ฟ้า จังหวัดเชียงราย

## เขตการควบคุม

## ความสำคัญ
ทางหลวงแผ่นดินหมายเลข 1093 เป็นถนนสายหลักที่ใช้ในการเดินทางเข้าสู่ยอดภูชี้ฟ้า จังหวัดเชียงราย และเป็นทางสายหลักของประชาชนในอ.ภูซาง จ.พะเยา

## อ้างอิง

1093
4-1093
1093
1093
หมวดหมู่:เขตแดนไทย–ลาว
โซลิงเงิน

**โซลิงเงิน** (, ) เป็นเมืองในรัฐนอร์ทไรน์-เว็สท์ฟาเลิน ประเทศเยอรมนี ตั้งอยู่บริเวณลุ่มแม่น้ำรูร์ จากข้อมูลใน ค.ศ. 2009 มีประชากร 161,366 คน เป็นศูนย์กลางสำคัญของอุตสาหกรรมเครื่องตัด ผลิตดาบ มีด กรรไกร มีดโกน ในสงครามโลกครั้งที่สอง ได้รับความเสียหายหนักจากการทิ้งระเบิด หลังจากนั้นได้มีการสร้างเมืองขึ้นใหม่

## เมืองพี่น้อง
โซลิงเงินเป็นเมืองพี่น้องกับเมืองดังนี้:

* เคาดา ประเทศเนเธอร์แลนด์ (1957)
* ชาล็อง-ซูร์-ซอน ประเทศฝรั่งเศส (1960)
* บไลธ์ ประเทศอังกฤษ สหราชอาณาจักร (1962)
* ฆิโนเตกา ประเทศนิการากัว (1985)
* เนสซีโยนา ประเทศอิสราเอล (1986)
* Thiès ประเทศเซเนกัล (1990)
* เอาเออ ประเทศเยอรมนี (1990)

## อ้างอิง

## แหล่งข้อมูลอื่น
* 
*Travel guide from ''die-bergischen-drei.de''  
*
*
*

หมวดหมู่:เมืองในประเทศเยอรมนี
หมวดหมู่:รัฐนอร์ทไรน์-เว็สท์ฟาเลิน
ยูเรกาทาวเวอร์

**ยูเรกาทาวเวอร์** () คือ ตึกระฟ้าที่มีความสูง 297.3 เมตร (975 ฟุต) ตั้งอยู่ในเขต Southbank ของเมืองเมลเบิร์น รัฐวิกตอเรีย ประเทศออสเตรเลีย การก่อสร้างเริ่มในเดือนสิงหาคม ค.ศ. 2002 และการก่อสร้างภายนอกเสร็จสมบูรณ์ในวันที่ 1 มิถุนาคม ค.ศ. 2006 อาคารถูกเปิดอย่างเป็นทางการในวันที่ 11 ตุลาคม ค.ศ. 2006 โครงการนี้ถูกออกแบบโดยบริษัทสถาปัตยกรรมของเมืองเมลเบิร์น Fender Katsalidis Architects และถูกสร้างโดยบริษัท Grocon มันคืออาคารที่พักอาศัยที่สูงที่สุดในโลกจนกระทั่งตึก Ocean Heights และตึก HHHR Tower ในดูไบมีความสูงเหนือกว่า อย่างไรก็ตามในเดือนมิถุนายน ค.ศ. 2014 ตึกยูเรก้าได้รับการจัดอันดับให้เป็นอาคารที่อยู่อาศัยที่มีความสูงอันดับ 14 ของโลก และเป็นอาคารที่สูงที่สุดอันดับที่ 98 ของโลกในปัจจุบัน

## ดูเพิ่ม
* รายชื่อตึกที่สูงที่สุดในโลก
* รายชื่อตึกที่สูงที่สุดในออสเตรเลีย
* รายชื่อตึกที่สูงที่สุดในประเทศไทย

## อ้างอิง

## สมุดภาพ

ไฟล์:View-over-Melbourne-CDB-reflected-in-Eureka-Tower-window,-12.8.2008.jpg|ตึกยูเรก้ามองลงไปตรงฝั่งตะวันออกและเหนือของเมืองเมลเบิร์น
ไฟล์:Eureka_on_Yarra_1.jpg|ตึกยูเรก้าจากตรงข้ามแม่น้ำ
ไฟล์:Eureka_Tower_LC.JPG|มองขึ้นไปบนตึกยูเรก้า
ไฟล์:Melbourne_Sheraton_Hotel_at_South_Bank_of_the_Yarra_River.jpg|ตึกยูเรก้า


หมวดหมู่:ตึกระฟ้าในประเทศออสเตรเลีย
หมวดหมู่:สิ่งก่อสร้างในเมลเบิร์น
พอร์ตออฟสเปน

**พอร์ตออฟสเปน** () เป็นเมืองหลวงของสาธารณรัฐตรินิแดดและโตเบโก เป็นเทศบาลที่ใหญ่เป็นอันดับ 3 ของประเทศ เมืองมีประชากร 49,031 คน (ค.ศ. 2000) เขตมหานครมีประชากร 128,026 คน (ข้อมูลไม่เป็นทางการในปี ค.ศ. 1990) เมืองตั้งอยู่ด้านตะวันตกเฉียงเหนือของเกาะตรินิแดด บนฝั่งอ่าวปารีอา

พอร์ตออฟสเปนเป็นเมืองท่าทางทะเลที่สำคัญ และศูนย์กลางการขนส่งทางอากาศในหมู่เกาะแคริบเบียน มีสินค้าส่งออกเป็นผลิตภัณฑ์ด้านเกษตร

## อ้างอิง

## อ่านเพิ่ม

* 
* 

## แหล่งข้อมูลอื่น
* 
* 
* 
* 
* 
* 

พอร์ตออฟสเปน
หมวดหมู่:เมืองหลวงในเขตแคริบเบียน
หมวดหมู่:ประเทศตรินิแดดและโตเบโก
มาเซยอ

**มาเซยอ** () เป็นเมืองหลวงและเมืองที่ใหญ่ที่สุดของรัฐอาลาโกวัช ประเทศบราซิล เมืองมีแหล่งน้ำและทะเลสาบหลายแห่ง เป็นเมืองท่า ส่งน้ำตาลและฝ้ายเป็นสินค้าออก ผลิตผลอื่น ๆ เช่น สิ่งทอ เครื่องดื่ม มีแอลกอฮอล์ สบู่ เมืองนี้ก่อตั้งเมื่อวันที่ 5 ธันวาคม ค.ศ. 1815 ได้รับสถาปนาเป็นเมืองหลวงของรัฐใน ค.ศ. 1839

หมวดหมู่:เมืองหลวงทางวัฒนธรรมของอเมริกา
หมวดหมู่:เมืองหลวงของรัฐในประเทศบราซิล
แหลมนูร์ดคืน

**นูร์ดคืน** () หรือ **ชินนาร็อดเดน** () ตั้งอยู่ที่จุดพิกัด  เป็นแหลมที่อยู่ปลายเหนือสุดของคาบสมุทรนูร์ดคืน ในเทศมณฑลฟินน์มาร์ก ทางตอนเหนือของประเทศนอร์เวย์ เป็นจุดเหนือสุดของผืนแผ่นดินใหญ่ของนอร์เวย์และทวีปยุโรป 

หมวดหมู่:ภูมิศาสตร์นอร์เวย์
หมวดหมู่:จุดที่สุดในโลก
ซากดึกดำบรรพ์มีชีวิต

**ซากดึกดำบรรพ์มีชีวิต** หรือ **ฟอสซิลที่มีชีวิต** () หมายถึงสิ่งมีชีวิตใด ๆ ไม่ว่าจะเป็นพืช สัตว์ ฟังไจ หรือสาหร่าย ที่ยังคงโครงสร้างร่างกายหรือสรีระแบบบรรพบุรุษดั้งเดิมที่เคยมีชีวิตอยู่ในยุคก่อนประวัติศาสตร์ได้ ซึ่งตรวจสอบได้จากการนำไปเปรียบเทียบกับซากดึกดำบรรพ์ (fossil) หรือมีการเปลี่ยนแปลงไปน้อยมาก จะถูกจัดว่าเป็นซากดึกดำบรรพ์ที่มีชีวิต

โดยบุคคลแรกที่ใช้ศัพท์คำนี้ คือ ชาลส์ ดาร์วิน ที่กล่าวไว้ในหนังสือ *[[The Origin of Species]]* ที่ว่าถึงทฤษฎีวิวัฒนาการของตนเอง ตอนหนึ่งได้พูดถึงตุ่นปากเป็ด และปลาปอดเอาไว้ว่า

โดยชนิดของซากดึกดำบรรพ์มีชีวิตที่เป็นที่รู้จักกันดีที่สุด และมีความฮือฮามากเมื่อถูกค้นพบ คือ ปลาซีลาแคนท์ ที่ถูกค้นพบเมื่อปลายปี ค.ศ. 1938 ที่ชายฝั่งแอฟริกาตะวันออก จากเดิมที่เคยเชื่อว่าสูญพันธุ์ไปแล้ว ตั้งแต่ยุคครีเทเชียส

สิ่งมีชีวิตจำพวกปลานับได้ว่า มีจำนวนของซากดึกดำบรรพ์มีชีวิตเป็นจำนวนมาก เนื่องจากปลาถือเป็นสิ่งมีชีวิตจำพวกแรกในโลกที่มีกระดูกสันหลัง และเป็นต้นทางของการวิวัฒนาการจากน้ำมาสู่บก จนกระทั่งกลายเป็นสัตว์บกจำพวกต่าง ๆ เช่นในปัจจุบัน นอกเหนือจากปลาซีลาแคนท์แล้ว ก็ยังมี ปลาปอด ปลาไบเคอร์ ปลาอะโรวาน่า รวมถึงปลาฉลามบางชนิด เป็นต้น

สำหรับสัตว์จำพวกอื่น เช่น สัตว์ครึ่งบกครึ่งน้ำ ได้แก่ ซาลาแมนเดอร์ยักษ์ ที่ยังคงโครงสร้างของสรีระแบบซาลาแมนเดอร์ที่พบในยุคก่อนประวัติศาสตร์อยู่ สัตว์เลี้ยงลูกด้วยนม นอกเหนือจากตุ่นปากเป็ดแล้ว ยังมีหนูหิน ที่มีการค้นพบในประเทศลาว ซึ่งเป็นสัตว์ฟันแทะ ที่ญาติ ๆ ได้สูญพันธุ์ไปจนหมดแล้วเมื่อ 11 ล้านปีก่อน โดยมีหลักฐานเป็นฟอสซิลพบในมณฑลซานตง ทางตอนใต้ของประเทศจีน และแพนด้าแดง ที่พบในแถบประเทศจีน, ธิเบต และตอนเหนือของพม่า เป็นต้น

## อ้างอิง

## แหล่งข้อมูลอื่น
* http://www.living-fossils.com/3_1.php 
* Lost Worlds Survive in Living Fossils 

หมวดหมู่:ชีววิทยาวิวัฒนาการ
หมวดหมู่:ซากดึกดำบรรพ์
หมวดหมู่:การสูญพันธุ์
หมวดหมู่:วิวัฒนาการ
หมวดหมู่:ซากดึกดำบรรพ์มีชีวิต
สมาชิกสภาผู้แทนราษฎรจังหวัดอุตรดิตถ์

**จังหวัดอุตรดิตถ์** มีเขตเลือกตั้งสมาชิกสภาผู้แทนราษฎร 3 เขต (สำหรับการเลือกตั้ง พ.ศ. 2569) และมีสมาชิกสภาผู้แทนราษฎรแบบแบ่งเขตเลือกตั้งได้ 3 คน จากทั้งหมด 400 คนทั่วประเทศในสภาผู้แทนราษฎรไทย

## ประวัติศาสตร์
หลังจากที่ประเทศไทยเปลี่ยนแปลงการปกครองในปี พ.ศ. 2475 ได้มีการจัดการเลือกตั้งสมาชิกสภาผู้แทนราษฎรเป็นครั้งแรกเมื่อวันที่ 15 พฤศจิกายน พ.ศ. 2476 การเลือกตั้งครั้งนี้เป็น "การเลือกตั้งทางอ้อมครั้งแรกและครั้งเดียวของไทย" โดยจังหวัดอุตรดิตถ์มีสมาชิกสภาผู้แทนราษฎรคนแรก คือ **นายฟัก ณ สงขลา**

* นักการเมืองที่ได้รับเลือกตั้งเป็นสมาชิกสภาผู้แทนราษฎรมากครั้งที่สุด คือ 6 สมัย ได้แก่ นายกนก ลิ้มตระกูล 
* สมาชิกสภาผู้แทนราษฎรสตรีคนแรกของจังหวัดอุตรดิตถ์ คือ นางสาวกฤษณา สีหลักษณ์ (จากการเลือกตั้ง พ.ศ. 2544)
* ตระกูลการเมืองที่ได้รับเลือกตั้งมากที่สุด คือ 
** **ศิริวัฒน์** (2 คน) ได้แก่ นายชัยภักดิ์ ศิริวัฒน์ และนายวารุจ ศิริวัฒน์
** **เล็กอุทัย** (2 คน) ได้แก่ นายทนุศักดิ์ เล็กอุทัย และนายรวี เล็กอุทัย
** **ศรัณย์เกตุ** (2 คน) ได้แก่ นายศรัณย์วุฒิ ศรัณย์เกตุ และนางสาวรสรินทร์ ศรัณย์เกตุ

## เขตเลือกตั้ง

## รายนามสมาชิกสภาผู้แทนราษฎรแบบแบ่งเขต

### ชุดที่ 1–7; พ.ศ. 2476–2495

:
:

### ชุดที่ 8–10; พ.ศ. 2500–2512

:
:
:
:
:

### ชุดที่ 11–20; พ.ศ. 2518–2539

:
:
:
:
:
:
:
:
:
:
:
:
:
:
:
:
:

### ชุดที่ 21–22; พ.ศ. 2544–2548

:
:

### ชุดที่ 23; พ.ศ. 2550

:
:

### ชุดที่ 24–27; พ.ศ. 2554–2569

:
:
:
:

## รูปภาพ

File:Pung Srijan.jpg |นายพึ่ง ศรีจันทร์
ไฟล์:เปรม มาลากุล ณ อยุธยา.jpg | นายเปรม มาลากุล ณ อยุธยา
ไฟล์:Sarunwut Sarunket.jpg | นายศรัณย์วุฒิ ศรัณย์เกตุ


## อ้างอิง

* สมาชิกสภาผู้แทนราษฎรจากการเลือกตั้งครั้งแรก
* ทำเนียบสมาชิกสภาผู้แทนราษฎรที่ 21 
* ทำเนียบสมาชิกสภาผู้แทนราษฎรที่ 22 
* สมาชิกสภาผู้แทนราษฎรชุดที่ 23 
* ราชกิจจานุเบกษา ประกาศคณะกรรมการการเลือกตั้ง เรื่อง จำนวนสมาชิกสภาผู้แทนราษฎรแบบแบ่งเขตเลือกตั้งและเขตเลือกตั้งของแต่ละจังหวัด สำหรับการเลือกตั้งสมาชิกสภาผู้แทนราษฎรเป็นการทั่วไปครั้งแรกภายหลังประกาศใช้รัฐธรรมนูญแห่งราชอาณาจักรไทย แก้ไขเพิ่มเติม (ฉบับที่ ๑) พุทธศักราช ๒๕๕๔
* ผู้จัดการออนไลน์ กกต.แบ่งเขตเลือกตั้ง ส.ส.ครบ 77 จังหวัด 375 เขต แล้ว!! 

## แหล่งข้อมูลอื่น
* กรรมการการเลือกตั้งจังหวัดอุตรดิตถ์ 

อุตรดิตถ์
หมวดหมู่:การเมืองจังหวัดอุตรดิตถ์
เอก บุญสวัสดิ์

**เอก บุญสวัสดิ์**  เกิดวันที่ 30 ตุลาคม พ.ศ. 2531 ที่จังหวัดชลบุรี เป็นนักวินด์เซิร์ฟชาวไทย ผู้ซึ่งเข้าแข่งขันในโอลิมปิกฤดูร้อน 2012 และเคยเป็นแชมป์ของประเทศไทย 4 สมัยติดต่อกัน ใน พ.ศ. 2548–2551

## ประวัติ
เอก บุญสวัสดิ์ เป็นชาวจังหวัดชลบุรี ซึ่งเป็นบุตรของ นายพัฒนา กับนางนภาพร บุญสวัสดิ์ ปัจจุบันเขากำลังศึกษาอยู่ที่มหาวิทยาลัยรัตนบัณฑิต และเข้าแข่งขันวินเซิร์ฟ รุ่นอาร์เอส:เอ็กซ์ชาย เขาได้รับรางวัลเหรียญทองจากการแข่งขันซีเกมส์ 2007 ที่จังหวัดนครราชสีมา ตลอดจนเป็นรองแชมป์เยาวชนโลก 2007 ที่จัดขึ้น ณ ประเทศโปแลนด์ และเข้าแข่งขันโอลิมปิกครั้งแรกในโอลิมปิกฤดูร้อน 2008 รวมทั้งได้รับเหรียญเงินจากการแข่งขันเอเชียนเกมส์ 2010 ที่กว่างโจว ประเทศจีน และได้เหรียญทองแดงจากการแข่งขันเอเชียนบีชเกมส์ 2010 ที่ประเทศโอมาน ตลอดจนรางวัลเหรียญทองจากการแข่งขันซีเกมส์ 2011 ที่ประเทศอินโดนีเซีย นอกจากนี้ เขายังได้รับสิทธิ์เข้าร่วมการแข่งขันโอลิมปิกฤดูร้อน 2012 จากผลงานอันดับที่ 45 ของกลุ่มโกลด์ฟลีตวินด์เซิร์ฟชิงแชมป์โลก

#### โอลิมปิกฤดูร้อน 2012
เอก บุญสวัสดิ์ เข้าแข่งขันรายการวินด์เซิร์ฟประเภทอาร์เอส:เอ็กซ์ชาย ในโอลิมปิกฤดูร้อน 2012 ที่พอร์ตแลนด์ เมืองเวย์มัธ ประเทศอังกฤษ โดยเขาได้เดินทางเพื่อไปเตรียมตัวล่วงหน้า 20 วัน และใช้เวลาฝึกซ้อม 7 วัน โดยมีอรัญ หอมระรื่น เป็นผู้ฝึกสอน ทั้งนี้ แม้เขาจะเคยผ่านการแข่งขันมาหลายรายการและเคยครองแชมป์เยาวชนโลก 2009 แต่เนื่องด้วยประเทศอังกฤษมีสภาพอากาศแปรปรวนค่อนข้างสูง จึงถือว่าไม่ใช่เรื่องง่าย ถึงกระนั้น เขาก็มีความตั้งใจที่จะติดอันดับท็อปเท็นให้ได้ และในวันที่ 31 กรกฎาคมเป็นการแข่งขันวันแรก ซึ่งแบ่งออกเป็นสองรอบ เอกเข้าเส้นชัยในลำดับที่ 28 และ 32 ตามลำดับ เมื่อจบการแข่งวันแรก เขาอยู่ในอันดับที่ 30 จากนักกีฬาที่เข้าแข่งขันทั้งหมด 38 คน วันที่ 1 สิงหาคม หลังจบการแข่งขันเรซที่ 3 และ 4 เขาเข้าเส้นชัยเป็นอันดับที่ 27 และ 26 ตามลำดับ เมื่อจบการแข่งขัน 4เรซ เขาได้อยู่ในอันดับที่ 28  และวันที่ 5 สิงหาคม ในเรซ 9 เขาแข่งขันไม่จบรายการและถูกปรับฟาวล์ แต่ก็ทำผลงานได้ดีขึ้นในเรซ 10 อย่างไรก็ตาม เขาก็ไม่ได้รับเหรียญรางวัลเมื่อจบการแข่งขัน โดยเอก บุญสวัสดิ์ ได้อันดับที่ 33 ในตารางรวม

## เครื่องราชอิสริยาภรณ์

## อ้างอิง

## แหล่งข้อมูลอื่น
* เอก บุญสวัสดิ์ ทำผลงานดีสุด เข้า 28,32 วินด์เซิร์ฟ London 2012 วาไรตี้ไลฟ์ 

หมวดหมู่:นักวินด์เซิร์ฟชาวไทย
หมวดหมู่:นักกีฬาโอลิมปิกทีมชาติไทย
หมวดหมู่:ผู้เข้าแข่งขันโอลิมปิกฤดูร้อน 2008
หมวดหมู่:ผู้เข้าแข่งขันโอลิมปิกฤดูร้อน 2012
หมวดหมู่:นักกีฬาไทยที่ได้เหรียญเงินเอเชียนเกมส์
หมวดหมู่:นักกีฬาไทยที่ได้เหรียญทองแดงเอเชียนเกมส์
หมวดหมู่:นักกีฬาไทยที่ได้เหรียญทองซีเกมส์
หมวดหมู่:นักกีฬาจากจังหวัดชลบุรี
หมวดหมู่:บุคคลจากมหาวิทยาลัยรัตนบัณฑิต
เอ็นเคส

**เอ็นเคส** (EnCase) เป็นชุดโปรแกรมนิติวิทยาศาสตร์ดิจิทัลโดยบริษัท Guidance Software
ซอฟต์แวร์ดังกล่าวมาในหลายรูปแบบซึ่งออกแบบมาสำหรับการสืบหาพยานหลักฐาน ความมั่นคงไซเบอร์ และ e-discovery
บริษัทดังกล่าวยังมีบริการอบรมและออกใบรับรอง

ข้อมูลที่ถูกดึงกลับขึ้นมาโดยซอฟต์แวร์ EnCase ถูกใช้ในศาลหลายแห่งทั่วโลก เช่นคดี BTK Killer

## ผลิตภัณฑ์ของ EnCase
เทคโนโลยีของ EnCase มีในผลิตภัณฑ์จำนวนหนึ่ง ได้แก่ EnCase Forensic, EnCase Cybersecurity, EnCase eDiscovery, และ EnCase Portable Guidance Software ยังมีบริการอบรมและออกใบรับรอง

## ความสามารถ
EnCase มีเครื่องมือหลายชนิดที่ใช้ในกระบวนการนิติวิทยาศาสตร์ดิจิทัล คือการได้มาซึ่งพยานหลักฐาน การวิเคราะห์ และการรายงาน
ซอฟต์แวร์ดังกล่าวยังรองรับการเขียนโปรแกรมสคริปต์ ชื่อว่า EnScript ซึ่งมี API หลายอย่างเตรียมไว้ให้เพื่ออ่านเขียนโต้ตอบกับตัวหลักฐาน

### EnCase Evidence File Format
EnCase มีความสามารถในการสร้างสำเนาสำหรับใช้ในทางนิติวิทยาศาสตร์ (forensic images)
รูปแบบแฟ้มดังกล่าวจะถูกบีบอัด แนบด้วยข้อมูลคดีที่หัวแฟ้ม และประกอบด้วยสำเนาระดับบิตต่อบิตของสื่อที่ถูกทำสำเนา คั่นด้วยแฮช (MD5 หรือ SHA-1) ทุก ๆ ข้อมูลจำนวน 64K และที่ท้ายของแฟ้มจะถูกแนบด้วยแฮช MD5 ของดิสก์ทั้งลูกอีกที

### การตรวจพยานหลักฐานในอุปกรณ์มือถือ
ใน EnCase V7 การวิเคราะห์โทรศัพท์มือถือสามารถทำได้ หลังจากติดตั้งซอฟต์แวร์บางตัวเพิ่มเติม

## การออกวุฒิบัตรรับรอง
* EnCase Certified Examiner (EnCE)
* EnCase® Certified eDiscovery Practitioner (EnCEP®)

## อ้างอิง

## อ่านเพิ่มเติม
* 

## แหล่งข้อมูลอื่น
* เว็บไซต์ Guidance Software ผู้ผลิตซอฟต์แวร์

หมวดหมู่:ซอฟต์แวร์
หมวดหมู่:อาชญากรรมคอมพิวเตอร์
หมวดหมู่:ความมั่นคงทางคอมพิวเตอร์
หมวดหมู่:อุปกรณ์เพื่อการบังคับใช้กฎหมาย
เดชอรหันต์ทองคำคนที่ 8

**เดชอรหันต์ทองคำคนที่ 8** เป็นการ์ตูนจีนกำลังภายในในช่วงกลางของการ์ตูนจีนกำลังใน จากผลงานเขียนและผู้กำกับหน้าใหม่จิ๋วป๋าเตาเรียบเรียงเรื่องราวโดยควั่งปินเฉียงและเขียนภาพโดยซิวฝูหลง ตีพิมพ์และจำหน่ายในประเทศไทย ในช่วง กุมภาพันธ์ 53 ความยาวของเรื่องอยู่ 15 เล่มจบ

## แรงบันดาลในของจิ๋วป่าเตา

"วรยุทธ์ในใต้หล้า ล้วนมีที่มาจากเส้าหลิน" คำกล่าวที่คุ้นหูสำหรับผู้ชื่นชอบนิยายจีนกำลังภายในกันเป็นอย่างดี ซึ่งคำกล่าวนี้แสดงให้เห็นถึงศักดิ์ศรีและความยิ่งใหญ่แห่งวิทยายุทธ์ของวัดเส้าหลินที่มีประวัติยาวนานกว่าหลายพันปี และผู้ที่ได้รับการยกย่องว่าเป็นสุดยอดของสุดยอดจอมยุทธ์วัดเส้าหลินก็คือเหล่าอรหันต์ทองคำผู้เลื่องชื่อนั่นเอง ตำนานที่เล่าขานกันมากล่าวไว้ว่า อรหันต์ทองคำนั้นมีด้วยกันทั้งหมด 18 คน ซึ่งแต่ละคนจะทำหน้าที่รักษาด่านเพื่อให้ศิษย์เส้าหลินที่ต้องการลงจากเขาได้เข้ามาประลองฝีมือ หากเอาชนะฝ่าด่านอรหันต์ทองคำไปได้ก็จะถือว่าศิษย์คนนั้นสำเร็จวิชาเส้าหลินอย่างเต็มภาคภูมิ

## เรื่องย่อ
ชายหนุ่มนามว่า "หรู่ชีสั่ว" จากหมู่บ้านสกุลหรู่ ผู้ได้รับการหล่อหลอมให้รักในคุณธรรรมและความเป็นวีรบุรษ จนในวันที่เขาตัดสินใจเข้าสู่ดินแดนแห่งวีรบุรุษ "วัดเส้าหลิน" โดยที่ไม่ทราบเลยว่านั่นคือจุดเปลี่ยนชีวิตของเขา แม้ว่าชีวิตของเขาจะไม่ได้สวยงามดังที่เคยรับฟังเกี่ยวกับวัดเส้าหลิน เขากับสหายคู่ใจนาม "จินเป่า" ด้วยความพยายามมุ่งมั่นฝึกวิชาจนทำให้เขาได้กลายเป็นอรหันต์ทองคำคนที่ 8 และเปลี่ยนเส้นทางสู่ "การเป็นวีรบุรุษ" ที่แท้จริงในยุทธภพ

## ตัวละคร

*หรู่ชีสั่ว (หรู่ไทเก๊ก)
*จินเป่า (จางซันฟง) ผู้ให้กำเนิดวิชาหมัดไทเก๊กภายหลังได้กลายเป็นปรมาจารย์ผู้ก่อตั้งสำนักบู๊ตึ๊ง
*หงจง คนรักของหรู่ชีสั่ว เป็นศิษย์สำนักง้อไบ๊
*ปู้ซา ราชครูแห่งราชวงศ์หยวนและเป็นอดีตศิษย์วัดเส้าหลิน
*ปู้ขู่ อดีตเจ้าอาวาสวัดเส้าหลิน
*ฉานคง ศิษย์เอกของปู้ซา คู่ปรับของจินเป่าฝึกพลังปราณทารก
*เจ้าต้าหมิง ประมุขพรรคยาจก พ่อบุญธรรมของหรู่ชีสั่ว สืบทอด 18 ฝ่ามือพิชิตมังกรมาสองกระบวนท่า ภายหลังถูกสังหารโดยปู้ซา
*จูจ้งปา (จูหยวนจาง) ลูกศิษย์พรรคยาจก แท้จริงแล้วเป็นสายของลัทธิบัวขาว ภายหลังได้กลายมาเป็นพี่น้องร่วมสาบานของหรู่ชีสั่วและเป็นปฐมจักรพรรดิแห่งราชวงศ์หมิง

## วิทยายุทธ์

*ปราณทารก
*คัมภีร์เปลี่ยนเส้นเอ็น
*18 ฝ่ามือพิชิตมังกร (หลงเหลือเพียงแค่สองท่า)
*72 ยอดวิชาเส้าหลิน
*หมัดไทเก๊ก

หมวดหมู่:การ์ตูนจีน
สตีม

**สตีม** () เป็นซอฟต์แวร์จำหน่ายดิจิทัลพัฒนาโดยวาล์ว คอร์ปอเรชั่น ที่เสนอมีการจัดการสิทธิดิจิทัล วิดีโอเกมหลายผู้เล่น และเครือข่ายสังคม สตีมจัดหาตัวติดตั้งและตัวอัปเดตเกมอัตโนมัติให้ในคอมพิวเตอร์หลายเครื่อง และคุณสมบัติชุมชน เช่น รายชื่อเพื่อนและกลุ่ม การเก็บข้อมูลในคลาวด์ และระบบเสียงพูดในเกมและห้องแชต ซอฟต์แวร์ยังจัดหาเอพีไอ ที่เรียกว่า สตีมเวิกส์ (Steamworks) ซึ่งนักพัฒนาสามารถรวมการทำงานของสตีมไว้ในผลิตภัณฑ์ของตน เช่น ระบบเครือข่าย และระบบแม่สื่อ เป้าหมายในเกม ไมโครเพย์เมนต์ และระบบสนับสนุนสำหรับเนื้อหาที่ผู้ใช้สร้างขึ้นด้วยสตีมเวิร์กช็อป 

แม้ว่าเดิมจะพัฒนาให้ใช้บนระบบปฏิบัติการไมโครซอฟท์ วินโดวส์ รุ่นสำหรับโอเอสเทน และลินุกซ์ ก็ออกจำหน่ายในเวลาต่อมา การแชตและการซื้อของผ่านแอปพลิเคชันบนอุปกรณ์มือถือระบบปฏิบัติการไอโอเอส และแอนดรอยด์ เว็บไซต์สตีมทำจำลองหน้าร้านค้า และคุณสมบัติเครือข่ายสังคมต่าง ๆ ของแอปพลิเคชันอิสระ

นับถึงเดือนกันยายน ค.ศ. 2015 สตีมมีเกมขายมากกว่า 6,400 เกม รวมถึงเกมของโอเอสเทนมากกว่า 2,300 คน และบนลินุกซ์ 1,500 เกม บริการดังกล่าวมีผู้ใช้มากกว่า 125 ล้านคน สตีมเคยมีผู้ใช้เข้าใช้พร้อมกัน 10 ล้านเมื่อเดือนมิถุนายน ค.ศ. 2015 สตีมถือว่าเป็นแพลตฟอร์มจำหน่ายดิจิทัลที่ใหญ่ที่สุดสำหรับเกมคอมพิวเตอร์ส่วนบุคคล ในเดือนพฤศจิกายน ค.ศ. 2009 บริษัทสตาร์ด็อกประเมินไว้ที่ 70% และหลังจากนั้นในเดือนตุลาคม ค.ศ. 2013 บริษัทสกรีนไดเจสต์ประเมินว่าเกม 75% ถูกดาวน์โหลดผ่านสตีม ความสำเร็จของสตีมนำไปสู่การพัฒนาสายของคอนโซลสตีมแมชีน และคอมพิวเตอร์ส่วนบุคคลที่มีข้อมูลจำเพาะขั้นต่ำ และสตีมโอเอส ระบบปฏิบัติการที่มีฐานเป็นลินุกซ์ผลิตขึ้นสำหรับลูกค้าสตีม

## อ้างอิง

## แหล่งข้อมูลอื่น

* 
* Steamworks – Steamworks information
* The Steam Community – web access to Steam's social network
* Valve Developer Community/Steam – Steam category on the official VDC wiki

หมวดหมู่:ซอฟต์แวร์ในปี พ.ศ. 2546
หมวดหมู่:การพาณิชย์อิเล็กทรอนิกส์
หมวดหมู่:ซอฟต์แวร์บนแมคโอเอส
หมวดหมู่:ซอฟต์แวร์กรรมสิทธิ์
หมวดหมู่:ซอฟต์แวร์บนวินโดวส์
หมวดหมู่:ฟรีแวร์
หมวดหมู่:บริการเครือข่ายสังคม
หมวดหมู่:บริการเกมสำหรับผู้เล่นหลายคน
พระปทุมเถระ (โสม)

**พระปทุมเถระ** มีนามเดิมว่า **โสม** () เป็นพระสงฆ์และนักเขียนขาวกัมพูชา บางครั้งในเอกสารภาษาฝรั่งเศสเรียกท่านว่า Venerable Botumthera Som หรือ Brah Padumatthera เกิดเมื่อ พ.ศ. 2395 ที่จังหวัดไพรแวง บิดาชื่องวน มารดาชื่อ ยินเป็นบุตรคนที่หกจากทั้งหมดเจ็ดคน ได้บวชเป็นสามเณรที่วัดกำเพรา ต่อมาได้บวชเป็นพระภิกษุ มาเล่าเรียนในพนมเปญ แล้วจึงกลับไปจำพรรษาที่วัดกำเพราอีก 

ใน พ.ศ. 2454 ท่านได้แต่งเรื่อง *ตึ๊กรำ ผการำ* (Dik ram phka ram; การร่ายรำของน้ำและดอกไม้) ผลงานที่โดดเด่นของท่านคือเรื่องตุมเตียว ซึ่งแต่งเมื่อ พ.ศ. 2418 ขณะอายุได้ 63 ปี ซึ่งเป็นเรื่องความรักคลาสสิกของวรรณคดีกัมพูชาในจังหวัดกำปงจาม เสียชีวิตเมื่อ พ.ศ. 2475 ขณะอายุได้ 80 ปี

## อ้างอิง
* บัญญัติ สาลี. วรรณกรรมเขมรปัจจุบัน. มหาสารคาม. อภิชาตการพิมพ์. 2551

## แหล่งข้อมูลอื่น
*Cambodia Cultural Profile (Ministry of Culture and Fine Arts/Visiting Arts) 
*Center For Khmer Studies

หมวดหมู่:บุคคลที่เกิดในปี พ.ศ. 2395
หมวดหมู่:ภิกษุชาวกัมพูชา
หมวดหมู่:นักเขียนชาวกัมพูชา
หมวดหมู่:บุคคลจากจังหวัดไพรแวง
เขียว กัญญาฤทธิ์

**เขียว กัญญาฤทธิ์** (อังกฤษ: Khieu Kanharith; ) เกิดเมื่อวันที่ 13 กันยายน พ.ศ. 2494 ที่จังหวัดกำปงจาม เข้าเรียนต่อทางด้านกฎหมาย จนถึง พ.ศ. 2514 มหาวิทยาลัยจึงถูกสั่งปิด ในสมัยเขมรแดง กัญญาฤทธิ์หนีไปกำปงจาม และเข้าร่วมกับฝ่ายที่นิยมเวียดนาม เมื่อก่อตั้งสาธารณรัฐประชาชนกัมพูชา ได้เป็นเลขาธิการสมาคมนักข่าวกัมพูชา และเป็นประธานนักข่าวกัมพูชาระหว่าง พ.ศ.. 2525 – 2533 ได้รับเลือกตั้งครั้งแรกเมื่อ พ.ศ. 2524 ถูกจำคุกใน พ.ศ. 2533 เพราะสงสัยว่าต่อต้านรัฐบาล ต่อมาใน พ.ศ. 2534 ได้เป็นที่ปรึกษาของฮุน เซน และใน พ.ศ. 2536 ได้เป็น ส.ส. จังหวัดกันดาล และได้เป็นรัฐมนตรีว่าการกระทรวงโฆษณาการและข่าวสาร
 
ผลงานเขียนที่สำคัญคือนวนิยายเรื่อง อัครมหาเสนา เรียบเรียงจากเรื่อง Shōgun ของเจมส์ คลาเวน โดยเขียนร่วมกับเทพ วางสี และผลงานอื่น เช่น ห่างไกลจากฟากฟ้า ห้าปีกับเขมรแดง
## อ้างอิง
* บัญญัติ สาลี. วรรณกรรมเขมรปัจจุบัน. มหาสารคาม. อภิชาตการพิมพ์. 2551

## แหล่งข้อมูลอื่น
* H.E. Mr Khieu Kanharith , Ministry of Information Cambodia, retrieved 21 June 2012
 
หมวดหมู่:นักเขียนชาวกัมพูชา
หมวดหมู่:นักการเมืองกัมพูชา
หมวดหมู่:บุคคลจากจังหวัดกำปงจาม
สมาชิกสภาผู้แทนราษฎรจังหวัดพิจิตร

**จังหวัดพิจิตร** มีเขตเลือกตั้งสมาชิกสภาผู้แทนราษฎร 3 เขต (สำหรับการเลือกตั้ง พ.ศ. 2569) และมีสมาชิกสภาผู้แทนราษฎรแบบแบ่งเขตเลือกตั้งได้ 3 คน จากทั้งหมด 400 คนทั่วประเทศในสภาผู้แทนราษฎรไทย

## ประวัติศาสตร์
หลังจากที่ประเทศไทยเปลี่ยนแปลงการปกครองในปี พ.ศ. 2475 ได้มีการจัดการเลือกตั้งสมาชิกสภาผู้แทนราษฎรเป็นครั้งแรกเมื่อวันที่ 15 พฤศจิกายน พ.ศ. 2476 การเลือกตั้งครั้งนี้เป็น "การเลือกตั้งทางอ้อมครั้งแรกและครั้งเดียวของไทย" โดยจังหวัดพิจิตรมีสมาชิกสภาผู้แทนราษฎรคนแรก คือ **[[ขุนคุรุการพิจิตร (เทียม พฤกษะวัน)]]**

* นักการเมืองที่ได้รับเลือกตั้งเป็นสมาชิกสภาผู้แทนราษฎรมากครั้งที่สุด คือ 8 สมัย ได้แก่ นายไพฑูรย์ แก้วทอง และพลตรี สนั่น ขจรประศาสน์
* สมาชิกสภาผู้แทนราษฎรสตรีคนแรกของจังหวัดพิจิตร คือ นางยุพา อุดมศักดิ์ (จากการเลือกตั้ง พ.ศ. 2519)
* ตระกูลการเมืองที่ได้รับเลือกตั้งมากที่สุด คือ **ภัทรประสิทธิ์** (4 คน) ได้แก่ นายวิศาล ภัทรประสิทธิ์, นายประดิษฐ์ ภัทรประสิทธิ์ นายวินัย ภัทรประสิทธิ์ และนายภัทรพงษ์ ภัทรประสิทธิ์

## เขตเลือกตั้ง

## รายนามสมาชิกสภาผู้แทนราษฎรแบบแบ่งเขต

### ชุดที่ 1–5; พ.ศ. 2476–2492

:
:

### ชุดที่ 7–9; พ.ศ. 2495–2500

:
:
:

### ชุดที่ 10–12; พ.ศ. 2512–2519

:
:
:
:
:
:

### ชุดที่ 13–20; พ.ศ. 2522–2539

:
:
:
:
:
:
:

### ชุดที่ 21–22; พ.ศ. 2544–2548

:
:
:

### ชุดที่ 23; พ.ศ. 2550

:
:
:

### ชุดที่ 24–27; พ.ศ. 2554–2569

:
:
:
:
:

## รูปภาพ

ไฟล์: Paitoon Kaewthong 2009.jpg | นายไพฑูรย์ แก้วทอง
ไฟล์:สำนักนายกรัฐมนตรี จัดแถลงผลงานของรัฐบาล ในวาระที่รัฐบา - Flickr - Abhisit Vejjajiva (16) (cropped).jpg | พลตรี สนั่น ขจรประศาสน์
ไฟล์:Pradit Pataraprasit 2010 (cropped).jpg | นายประดิษฐ์ ภัทรประสิทธิ์
ไฟล์:Naraphat Kaewthong.jpg |นายนราพัฒน์ แก้วทอง
File:Sunee Leungvichit.jpg | นางสุณีย์ เหลืองวิจิตร


## อ้างอิง

## แหล่งข้อมูลอื่น
* คณะกรรมการการเลือกตั้งจังหวัดพิจิตร 

พิจิตร
หมวดหมู่:การเมืองจังหวัดพิจิตร
แผ่นดินไหวปีโฮเอ ค.ศ. 1707

**แผ่นดินไหวปีโฮเอ ค.ศ. 1707** เกิดขึ้นเมื่อ 14.00 น. ตามเวลาท้องถิ่น ของวันที่ 28 ตุลาคม ค.ศ. 1707 นับเป็นแผ่นดินไหวครั้งใหญ่ที่สุดในประวัติศาสตร์ญี่ปุ่น กระทั่งแผ่นดินไหวในโทโฮะกุ ค.ศ. 2011 แผ่นดินไหวครั้งนี้ได้ก่อให้เกิดความเสียหายปานกลางถึงรุนแรงทั่วเกาะฮนชูตะวันตกเฉียงใต้ เกาะชิโกะกุและเกาะคีวชูตะวันออกเฉียงใต้ แผ่นดินไหวครั้งนั้นและคลื่นสึนามิทำลายอันเป็นผลเป็นเหตุให้มีผู้เสียชีวิตกว่า 5,000 คน เหตุการณ์นี้ทำให้ทุกส่วนของเมกะทรัสต์นันไค (Nankai megathrust) แยกออกพร้อมกัน นับเป็นแผ่นดินไหวครั้งเดียวที่ทราบกันว่าทำให้เกิดเหตุการณ์เช่นนี้ขึ้น โดยมีขนาดประเมินไว้ที่ 8.6 ML นอกจากนี้ ยังอาจเป็นสาเหตุของการปะทุครั้งสุดท้ายของภูเขาไฟฟูจิในอีก 49 วันให้หลัง

## อ้างอิง

หมวดหมู่:พ.ศ. 2250
หมวดหมู่:แผ่นดินไหวในประเทศญี่ปุ่น
หมวดหมู่:แผ่นดินไหวในภูมิภาคคันไซ
ในหลวงในดวงใจ

**ในหลวงในดวงใจ** เป็นบทเพลงเทิดพระเกียรติพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร เนื่องในโอกาสเฉลิมพระชนมพรรษา 85 พรรษา 5 ธันวาคม พ.ศ. 2555 โดยเนื้อหาของบทเพลง สะท้อนถึงความภาคภูมิใจของคนไทยที่มีในหลวงเป็นร่มโพธิ์ร่มไทร ทรงเป็นในหลวงในดวงใจที่ทำให้คนไทยมีความสุข ยิ้มได้ ใต้ร่มพระบารมี เปรียบเหมือนพ่อที่เป็นดังแสงเทียนในดวงใจ เป็นมิ่งขวัญของคนไทยตลอดไป นอกจากนี้ในเพลงยังได้นำท่อนเพลงบางส่วนของเพลงพระราชนิพนธ์ ความฝันอันสูงสุด มาใส่ด้วย

## ผู้จัดทำ
* ผลิตจัดทำโดย มูลนิธิชัยพัฒนา, บริษัท เอสทีจี มัลติมีเดีย จำกัด
* คำร้อง/ทำนอง กมลศักดิ์ สุนทานนท์, ปิติ ลิ้มเจริญ
* เรียบเรียง วีรภัทร์ อึ้งอัมพร
* ขับร้องโดย ธงไชย แมคอินไตย์

## กิจกรรม
* ใช้ประกอบภาพยนตร์สารคดี MY King ในหลวงของเรา และเป็นหนึ่งในบทเพลงที่นำไปเผยแพร่เพื่อแสดงความจงรักภักดีต่อพ่อหลวงของคนไทย
## อ้างอิง

หมวดหมู่:เพลงในปี พ.ศ. 2555
หมวดหมู่:เพลงไทยสากล
หมวดหมู่:เพลงเฉลิมพระเกียรติ
หมวดหมู่:เพลงของธงไชย แมคอินไตย์
หมวดหมู่:การพรรณนาทางวัฒนธรรมของพระบาทสมเด็จพระมหาภูมิพลอดุลยเดชมหาราช บรมนาถบพิตร